Smallfoot, Yetiaren ausardia - Donostilandia\nUmeentzako bakarrik ez den filma honek, helarazten digu ezagutzak duen garrantzia mundua aldarazteko. Erakusten digu nola beldurra gelditzen gaitu eta sortutako beldurraren nondik-norakoak , idieia zabalduta bizitzaren arlo guztietan, bai sentimentalean bai sistemaren boterearen aldekoarenean, eta, jakina, bere interesek ekartzen dutena gizartearen kalte.\nMusika aproposa lagun, hasiera, ia-ia zorabiagarri batean, sartzen du ikuslea Yetiaren mitoan, ikusita guztiz desberdineko ikuspegi batetik. Honela, istorio honetan, kontatzen zaigu nola yeti gazte batek deskubrituko duen , printzipioz, existitzen ez den beste mudu bat, hau da gizakiena. Topo eginda gizaki batekin, bere pentsaerengatik, komunitatetik baztertutako lagunekin, hartu eta eramango du aurkitutako gizakia bere yetien herrixkara . Honen ondorioz, bere komunitatea aztoratuko du eta ikusiko dugu nola betiko sistemaren indarrak saiatuko dira komunitate hau mantetzen betiko moduan, egia zapaldu arren.\nAzpimarratzekoa da, filma honetan parte hartu egin duela 2018 Donostiako Zinemaldian Donostia Sariduna izango den Danny DeVitok.\nBestaldetik, aukera paregabea izango dugu disfrutatzeko filma honetaz bihar bertan irailaren 23an Printzeko Zinemetan goizeko 12.00etan edo Anoetako Belodromoan arratsaldeko 17:00etan. Aukerarik ezean, aurrekoalditan , zinemetan estreinatuko da urriaren 11n.\nGuztiz gomendagarria familia osorako.


08/06/2018 09:34 0 comments\n09/06/2017 12:19 0 comments\nArroa Beheak hartuko du Eskola Txikien Festa\nIgande honetan, hilak 11, Arroa Beheak Gipuzkoako Eskola Txikien festa ospatuko du. 30. jaia izango da aurtengoa eta eskola berria eraikitzea izango dute aldarrikapen. 2002an 24 ikasle bazeuden ere, kopuru hori pixkanaka handitzen joan da eta datorren ikasturtean 71 izango dira. Egun, lau eraikinetan dago banatuta eskola, eta asmoa eskola berria eraikitzea izango da.\nArroa Beheko ikasleek, gainera, bisita sorpresatxoa jaso dute igandeko festaren prestaketetan murgilduta zeudela.


Tinta - Wikipedia, entziklopedia askea.\nBeste esanahi batzuen berri izateko, ikus: «Tinta (argipena)»\nHiru tintontzi eta idazluma bat.\nTinta hainbat pigmentu (edo koloratzaile) eta likido garraiatzaile bat duen likidoa da. Material baten gainean idazteko edo marrazteko balio du, normalean papera. Edozein inprimazio egiteko erabiltzen da. Tintarik zaharrena txinatarra da, orain dela 5.000 urte baino gehiago asmatua.\nTinten likido garraiatzailea hainbat alkoholen eta uraren arteko nahasketa da. Nahasketa horietan gehien erabilitakoak etanola, metanola, isopropanola, etilen glikola eta ura dira. Likido garraiatzaileak tinta likido egoeran mantentzen du papera bezalako gainazal porotsu batekin ukipenean ez dagoenean.\nIdazteko tintak kolorea ematen dion koloregai edo pigmentu berezi bat izaten du. Normalean tinta gehienak isurkariak izaten dira, baina badira ore bigunen modukoak ere. Tinta guztiek azido tanikoa izaten dute kopuru txikietan, eta horren eginkizuna koloregaia paperean finkatzea da. Tipografiako tintek bi osagai nagusi dituzte: batetik, gai solidoa edo pigmentu kolore emailea, eta bestetik, gai likatsua edo ore biguna.\nTinta oso antzinatik erabili izan da idazteko; Txinako tinta K. a. 2500. urte inguruan asmatu zen, baina badirudi garai bertsuan egiptoarrek ere erabiltzen zutela, Egiptoko faraoien hilobietan tinta beltzez eta gorriz idatzitako papiro zaharrak aurkitu baitira. Greziarrek eta erromatarrek ere ezagutzen zuten idazteko tinta, eta hori lortzeko moduak eta teknikak deskribatu zituzten.\nErdi Aroaren hasieran burdinatik ateratako gai bat eta potaren edo txibiaren tinta erabili ziren idazteko. Erdi Aroan, azido tanikoz egiten zen tinta beltza, baina kalitate txarrekoa zenez, garai hartako eskuizkribuak kolorea galduz joan dira denborarekin.\nXVIII. mendean asko hobetu zen tintaren kalitatea. Gaur egun, kalitate handiko tinta mota asko egiten dira.


Udaberria ate joka... - - Goiena.eus\nUdaberria ate joka...\nMiren Maztegi 2014-04-02 00:00\nBada urtean, hogeita hiru ordu dituen eguna, atzokoa hain zuzen.\nGaur goizean loti xamar esnatuko ginen gutariko asko, baina, kontentu aldi berean. Equinoccio delakoa.\nEmeki-emeki Marte distiratsu azalduko da ilunabarrean, zuhaitzak loratuko dira, kukua ku-kuka... Energia higikorraz beteriko urtaroa dugu udaberria. Haize, euri, kolore eta usai aldaketek lurrazalaren gainean dagoenaren jaiotza eta berrikuntza dakarte. Gutxi ez balitz, eguzki izpi eta ordu aldaketarekin, gorputzak koska txiki bat jasan dezake Udaberriko Astenia deritzona. Nekea, insomnioa, ahultasun fisiko eta emozionala…\nNaturari erreparatzen badiogu adibide bitxi bat aurki genezake. Hartz familia batzuek, neguko hibernazioa egin ostean, sustrai jakin batzuk jaten dituzte toxinak kanporatzeko, beraien metabolismoa motela izanik, esnatze prozesua soseguz egiteko.\nGuk ere, gure gorputzari bultzadatxo bat eman beharko genioke egokitzapen onuragarria edukitzeko; elikadura osasuntsu, hidratazio eta aire libreko jarduerak egiteko garaia dela baliatuz, geuretzat probetxuzko tarte bat ateratzea ondo legoke.\nNegu grisaren ostean udaberri koloretsua eduki deigun.


TAO bertan behera Bilbon - bizkaie.biz\nBizkaie! 2020-03-27 11:59 Pil-pilean\nIbilgailu pribatuaren erabilera arduratsua egitea gomendatu dabe.\nBilboko Udalak jakinarazo dau, joan-etorrietan eta aparkalekuetan izandako % 85 inguruko jatsierearen eraginez, uri barruko mobikortasun eraginkorra bermatuta dagoala eta ondorioz, gaur, barikua, hasi eta besterik adierazo arte, bertan behera itxiko dauela Bilboko TAO zerbitzua. Aldi berean, funtsezko osasun-zerbitzuen, hornidura-zerbitzuen eta bestelakoen aparkaldia errazteko asmoz, zamalanetarako plazen edukierea eta kopurua handitu da eremu guztietan. Holako guneen erreserba barriak be egin dira eskaria egoan beste leku batzuetan. Zamalanetarako erreserbautako eremuetan ez da ordutegi-mugarik izango, behar bezela seinaleztatuta eta mugatuta egongo dira eta jasotako beharren eta eskaeren arabera handitu ahal izango dira.\nTAOko zaintzaileek, autobabes-neurriak ezarrita, gune horreen erabilera egokia kontrolau eta ezarritako arauak beteten ez badira gidariak salatuko ditue. Era berean, osasun-zentroetatik, ospitaleetatik, erakundeetatik nahiz beharrezkotzat joten diran bestelako zentrotatik hur aparketako eta gidariei informazinoa eta aholkuak emoteko lanetan lagunduko dabe.\nAldi berean, elikagaien eta funtsezko produktuen saltokietako zamalanak erraztu eta hobetzeko, Udala baimen bereziak emoten hasi da, ordutegiak eta maiztasuna handituz eta luzera-tona gehiagoko ibilgailuen erabilerea onartuz.\nEgoera horrek dirauen bitartean, TAOren erabiltzaileentzako arreta-zerbitzua telefonoz eta modu telematikoan emongo da (94.470.10.47/App).\nAzken astean, Bilboko Udalak osasun-agintariakaz koordinauta bideratutako neurrien artean, araututako eremu guztietan doban aparketako aukerea emon deutse Bilbon lan egiten daben osasun-sektoreko profesionalei, matrikulak identifiketako prozedura erraz baten bitartez.\nAzkenik, Udalak ibilgailu pribatuaren erabilera arduratsua egitea gomendatu dau, uriko mobikortasuna eta zirkulazinoa bermatu ahal izateko, batez be larrialdietako eta funtsezko zerbitzuentzat.\nBilboko Udalak 010 telefonoan zentralizau dau arreta guztia\nUdaleko edozein sailagaz hartu-emonetan jarri behar dabenek, baita Oinarrizko Gizarte Zerbitzuak eta Larrialdietako Udal Zerbitzua (SMUS) behar dabenek be 010 informazino-telefonora deitu behar dabe.\nHerritarren Arretarako Zerbitzua, barriz, bide telematikoen bidez eskaintzen jarraituko da: 010@bilbao.eus helbide elektronikoa, Zure Udalak aditzen deutsu web ataria eta www.bilbao.eus egoitza elektronikoa, izapideak egiteko.


Luis Felipe "Berdintasun"\nLiberalismo eta nazionalismoak, bi indar berri iraultza frantsesak eragin zutenak Europa osoan zabalduz, Vienako Kongresuan ezarritako ordenari aurre egin nahi zuten. Lehen bultzada iraultzaileak, 1820 eta 1830aren artekoak, kontinentea goitik behera astindu zuen, sistema konstituzionalak eta nazio zanpatuentzako eskubideak eskatuz.\nLiberalismoa, nazionalismoa eta gizarte-arazoak\nFrantziar iraultzaren oinordeko ziren bi mugimendu Berrezarpenaren kontra agertu ziren segidako bultzada iraultzaileetan: liberalismoa eta nazionalismoa.\nBere funtsezko printzipioak hurrengoak ziren:\nBanakakoen askatasunen eta eskubideen defentsa.\nBiztanle guztien berdintasuna legearen aurrean.\nSubiranotasun nazionala, horren gauzapena Konstituzioa delarik, guztion gainetik, erregea barne, dagoen nazioaren funtsezko legea dena.\nBotereen banaketa, Montesquieu-ren teoria jarraituz ( 43. gaia ikusi).\nKudeaketa publikoaren kontrola, publizitatea eta prentsa-askatasunaren bitartez.\nNazioa arraza, hizkuntza eta historian oinarritzen den elkartetzat duen baieztapena, monarkien ondare-eskubideek sorturiko muga artifizialen aurrean. Nazionalistek hurrengoa bultzatzen zuten Vienako Kongresuan ( 51.gaia ikusi) berreraikitako maparen kontra:\nEstatu ezberdinetan banatutako erkidego nazionalen batasuna, Alemania eta Italia esaterako (nazionalismo zentripetua).\nEstatu multinazionalek azpiratutako herrien independentzia, Austriar Inperioa edo turkiar otomandarra bezala (nazionalismo zentrifugoa).\nLehen mugimendu iraultzaileak\nItalia: Napolin, karbonarioek, liberal kutsuko erakunde sekretuak, Nola-ko altxamendua hasi zuten (1820) Bi Sizilietako Fernando I.aren kontra (1816-1825). Erregeak 1912ko espainiarraren oso antzekoa zen Konstituzioa zin egin behar izan zuen. Mugimendu nazionalista Italiako iparraldera zabaldu zen eta Piemonteko Karlos Alberto printzeak, 1821etik erregeak, Konstituzio bat eman zien. Troppau eta Laybacheko kongresuetan (1821), Aliantza Santuak Austriaren parte hartzea italiar erregimen konstituzional berrien kontra erabaki zuen, eta absolutismoa Napolin eta Piemonten berrezarri zen.\nPortugal: 1820an, matxinada militar batek Oporton Joan IV.ak (1816-1826) Konstituzio bat aldarrika zezan behartu zuen (1822), baina hurrengo urtean Estatu-kolpe batek erregimen liberala ezabatu zuen.\nGrezia: 1821ean turkoen kontrako askapenerako gerra hasi zen eta, Ingalaterra, Frantzia eta Errusiaren laguntzarekin grekoek independentzia lortu zuten (1830).\nErrusia: dekabristen matxinada (1825), bortizki zapalduta.\nFrantzia: Luis XVIII.aren ondorengoak, Karlos X.ak (1824-1830), monarkiari norabide ultrakontserbadorea ematen dio, honek haserre gogorra eragiten duelarik. 1830eko ekainean, erregeak Diputatuen Ganbera disolbatu zuen eta askatasunak oraindik gehiago mugatu zituen, honek iraultza piztu zuelarik. Iraultzaileek Paris hartu zuten "hiru egun loriatsu"en zehar (uztailaren 27, 28 eta 29). Karlos X.ak koroari uko egin zion eta Luis Felipe Orleanseko (1830-1848) dukeak hartu zuen tronua.\nBelgika: abuztuan, iraultza Belgikara zabaldu zen. Alderdi liberala eta katolikoa ez zeuden pozik Holandarekin zegoen batasun politikoarekin, eta gainera, hazten zegoen burgesia nazionalak haserrez ikusten zuen Gilermo I.aren (1815-1840) autoritarismoa. Abuztuan, Frantzia eta Ingalaterraren laguntzaz, iraultza nazio osotik zabaldu zen. Holandarrek alde egin zuten eta Belgikak independentzia lortu zuen. Koroa Saxonia-Koburgo-ko Leopoldo I.aren (1831-1865) eskutan gelditu zen eta Konstituzio liberal bat aldarrikatu zen.\nPolonia: 1830eko azaroan iraultza piztu zen, errusiar nagusitasuna amaiarazteko nahiak inspiraturik. 1831eko urtarrilean Dietak independentzia aldarrikatu zuen, baina errusiar armadak poloniarrak garaitu zituen Ostrolenkan, eta Varsovia hartu zuen.\nEragin gutxiagoko beste mugimendu iraultzaileak egon ziren Italiako iparraldean austriar nagusitasunaren kontra eta hiri alemaniar desberdinetan (1830-1833).\nAskatasunak, Frigiakoen txanoarekin buruan eta hiru koloreko bandera eskuan hartua duela (Iraultzaren bi ikur garrantzitsuenak), hiritarrak barrikadaren kontrako erasoan gidatzen ditu. Ume batek, Frantzia berriaren ikurrak, bi pistola dauzka eskuetan. Burges batek, bere txisterak bereizten duenak, fusil batez armaturik aurrera egiten du.\n1820 Rafael del Riegoren pronuntziamendua, Fernando VII.ak 1812ko Konstituzioari zin egitera behartzen duena. Altxatzeak Piemonte eta Portugalen.\n1821 Aliantza Sainduak Italiako iraultza bukarazteko parte hartzen du. Greziak bere independentzia-gerra hasten du.\n1822 Veronako Kongresuan, Aliantza Sainduak Espainian parte hartzea erabakitzen du absolutismoa berrezartzeko.\n1823 San Luisen Ehun Mila Semeek Hirurteko Liberalari amaiera ematen diote Espainian.\n1824 Lord Byron poeta erromantikoa Greziako independentziaren aldeko borrokan hil egiten da.\n1825 Erresuma Batuak amerikar herrialde independente berriak aintzatetsi egiten ditu.\n1830 Frantziar Iraultza: Karlos X.a kargugabetzen dute eta Luis Felipe Orleansekoak koroa hartzen du. Belgikako matxinada holandar monarkiaren kontra eta independentziaren aldarrikapena. Iraultza nazionalista Polonian, Errusiak gogorki zapaldutakoa. Altxamendu nazionalista eta liberalak Italia eta Alemanian. Independentzia Grezian.


Uztaileko ostegunetan “Laboaren uztaila” ekimena: eMe, Satelitik, Pelax eta MICE – Usurbil Eginez\nUztaileko ostegunetan “Laboaren uztaila” ekimena: eMe, Satelitik, Pelax eta MICE\nUztailean zehar, ostegunero, Laboaren Uztaila musika emanaldiak izango dira Mikel Laboa plazan. Emanaldi guztiak euskaraz izango dira eta 22:00etan hasiko dira. Ekimen hau, egungo musika talde eta bakarlari euskaldunak ezagutarazteko eta Mikel Laboa omentzeko helburuarekin egiten da. Aurtengo edizioan eMe, Satelitik, Pelax eta MICEk parte hartuko diute.\nUztailak 4, osteguna: eMe\n2016an Usurbilen sortutako musika taldea da eta Nora Izagirrek (ahotsa), Ruben Caballero (gitarrak, baxua, programazioak) eta Haritz Arreguyk (gitarrak, programazioak) osatzen dute.\nUztailak 11, osteguna: Satelitik\nSatelitik taldea Le Trois Satelite taldearen formazio haunditu izanaren izen aldaketatik dator. Larrungo gainetan lanean batu eta lanetik ihesteko hasitako proiektua da. Besteak beste, Dama eta Borrokaneko taldeetako jendea ere biltzen du talde honek. Musika akustikoa da, akordeoia eta kontrabaxua nagusi direlarik. (satelitik.bandcamp.com/releases)\nUztailak 18, osteguna: Pelax\nAurtengo maiatzean diska berria atera duen arren oraingoan bakarrik eta bere bilakaeran zehar sortutako abesti guztien errepaso bat egingo du Usurbilen, bertsio eta inprobisazioa tartekatuz.\nUztailak 25, osteguna: MICE\nUrte luzez hainbat proiektutan ibili eta gero Miren Narbaizak bere bakarkako bideari ekin dio. MICE izenpean kaleratu du bere debuteko lana. Zortzi kantu, zortziak bereziak, orain arte egindako bidetik ikasi duena eta erakusteko gogoz zegoena doinuetan jarri nahi izan du eibartarrak. Atmosfera ilunak, distortsioak, tenpo geldoak, giro arin eta argiagoekin ahaztu gabe, ahotsa denaren gidari eta Atala estudioko soinu sendo eta dotorea oinarrian duela, garai bateko lanek bezala, zintan jasoa. Napoka Irian hasi zen Miren musikaren munduan, Ander Mujikarekin batera makina bat kontzertu, bost argitalpen eta hamaika bizipen konpartituz. Ordutik ez da geldi egon, Perlak, Joseba B. Lenoir edo Dual Split taldeetan ere ikusi ahal izan dugu gitarra, teklatuak eta ahotsarekin lagunduz. Orain, besteekin konpartitzeaz gain, bere barrurako bidaia egiteko tenorea iritsi zaio, bere lanik eta pertsonalena.\nPosted on 2019/06/26 2019/06/26 by usurbileginezPosted in Orokorra\nAurrekoa Aurreko sarrera: Santixabel jaietako Txosna Batzordearen gazte egitaraua prest!\nHurrengoa Hurrengo sarrera: Igandean Onditz Oroituz Donostiako 34. Triatloi proba Usurbildik igaroko da


Euskal Quiz: Galderak ondo erantzunez gero, Lehendakari! • ZUZEU\nEuskal Quiz orain gutxi iOS eta Android sistema eragileetarako eskuragarri jarri duten doaneko app bat da; guk Play Storetik jeitsi dugun eta euskara hutsez dagoen jolasa.\nAlianzo bizkaitar enpresak sortua, galderen jolas tipikoak sari potoloa du, hautatu duzun herri edo hiriko hamar galderak ondo erantzunez gero bertako alkate izendatzen baizaitu.\nGalderak kultura, gastronomia, historia eta kirolei buruzkoak dira, hamar herri bakoitzeko -tribial gisara antolatuak eta galdera bakoitzeko lau aukera emanda-. Denak ondo erantzun eta alkate bihurtuz gero, Ahaldun Nagusi izendatua izateko aukera duzu gainera; herrialdeko bost herritan “galdezkundeak” irabazi behar dituzu aurrena. Eta zure megalomania ase ezina bada, sari potoloena duzu zain, Lehendakari birtuala bihurtzea -kasu, Euskal Herrikoa!-.\nIzan ere, zazpi herrialdeak hartzen ditu kontutan jokoak, Zuberoa eta Behe Nafarroan hiriburuak bain ez badira ere, Maule eta Donibane Garazi. Lapurditik Hendaia, Biarritz eta Baiona dira jokoan parte hartzen duten herri eta hiriak, eta Araban, Gasteizez gainera Amurrioz, Laudioz, Aramaioz eta Agurainez ere galdegingo dizute. Eta Nafarroan, Iruñea hiri buruzagiaz gain Alsasuaz, Leitzaz, Lesakaz, Beraz eta Elizondoz.\nBizkaia eta Gipuzkoa dira jokoan parte hartzaile gehien dituzten herrialdeak. Bizkaitik: Getxo, Barakaldo, Plentzia, Basauri, Bermeo, Galdakao, Gernika, Amorebieta, Iurreta, Ondarroa, Durango eta, nola ez, Bilbao dira galderak dituzten herri eta hiriak. Eta Gipuzkoatik: Arrasate, Bergara, Eibar, Tolosa, Azkoitia, Azpeitia, Zarautz, Hernani, Errenteria, Irun, Hondarribia eta Donostia hiriburua -herrien grafiak jokoan bezala idatzi ditugu-. Guztira, beraz, berrogei herri eta 600 galdera inguru.\nAlkate, Ahaldun Nagusi eta Lehendakari birtual izendatzen zaituen jolaseko emaitzak, Facebook bidez beste jokalariekin parteka ditzakegu, ranking orokorrak eginez.\nJolasak Bizkaiko Aldundiaren eta Eusko Jaurlaritzaren babesa jaso du, gazteek ingurua ezagutzeko eta euskara bultzatzeko lagungarria ei da-eta.\nJokatu jokatu dugu Euskal Quiz-ean, eta gomendio bat ematekotan, gutxien ezagutzen dituzuen alkatetzak aldeko apustua egitea gomendatzen dizuegu, galdera asko topiko samarrak direnez, ez baita zaila ondo ezagutzen dituzun herriei buruzko galdera gehienak asmatzea; nahiz eta posible den bateren batean kale egitea.\nGuk esaterako, Agurain gutxi ezagutzen dugula-eta, bertako galderekin asmatzen saiatu gara. Ausartak gu, lehen galdera irakurri dugun arte: San bautista elizan VVI. mendeko zein margolariren koadroak dauden galdetu ez digute ba!\nKontrara, aurki lortu dugu Azkunak hamabost urtean berotu zuen aulkia gureganatzea. Horretarako, 1983ko Athletic txapeldunak zuen entrenatzailea, Zubi Zuri-ren arkitektoa, hirian bakailoa nola prestatzen den, Aste Nagusiaren ikur nagusia, San Mamesen aurrenekoz jokatzen duen taldearen eginbeharra edo munduko alkate onenaren saria nork erdietsi zuen asmatu behar izan dugu; Bilboko alkate gara orain!\nKarguak erabat asebetetzen gaituen arren, Eibarren alkate izateak zirrara eragiten zigula-eta, jokatu dugu bertako alkatetza ere. Asmatu dugu zer aldarrikatzen izan zen lehena, nola deitzen den pilotalekua, zein lanbide zuen Toribio Etxebarriak edo hiriaren lehen izena, baita Eibarrek bigarren mailan jarraian egin zituen urteak ere; baina La Eibarresara joan eta zer jan dugun galdetu digutenean egin dugu kale; lastima, antza ez gara behar besteko gozozaleak!\napp, Euskal Quiz, jokoa


'Ertibil Bizkaia 2020' - Kulturklik\n"Ertibil Bizkaia 2020"\nIgorre 2020(e)ko urriaren 14(e)tik 2020(e)ko azaroaren 8(e)ra\n"Dos retratos de Gabe en el tren" (Helena Goñi)\nErtibil Bizkaia 2020: katalogoa (pdf)\nBizkaiko Foru Aldundiak antolatzen duen ERTIBIL BIZKAIA, ikus-arteen erakusketa ibiltariaren XXXVIII.edizioa Bilbon hasiko da eta ostean Igorre, Basauri eta Ermuako udalerrietan egongo da ikusgai.\nErtibil Bizkaia 2020ren lehen saria Helena Goñirentzat da, Dos retratos de Gabe en el tren lanagatik; bigarren saria Maite Leyun-ek irabazi du, Kitty & Co lanarekin eta hirugarren saria Daniel LLaria-rentzat izan da, Be seen be safe lanagatik.\nAurtengo edizioan berriro ere argi geratu da Bizkaian talentua dagoela, 113 artistaren eta espezialitate guztietako 160 lanen parte-hartzearekin; horien artean aurtengo erakusketa osatzen duten 18 lanak hautatu dira.\nCOVID-19aren ondorioz bizi dugun egoera dela eta, irabazleak saritzeko eskaintzen zaien Japoniako egonaldi artistikoa 2021era atzeratzen da; horrela, lehiaketaren nazioarteko zabalkundea egiten jarraituko da, kulturen komunikazio- eta truke-esperientziarekin batera.\nHiru lan irabazleekin batera, honako lan hauek erakutsiko dira:\n-Asier Aguayo, `Figura en un espacio limitado´ lanarekin.\n-Raquel Asensi, `Sacculus Plasticus´ lanarekin.\n-Nora Aurrekoetxea, `F.O.F kasko bat´ lanarekin.\n- Bere izen artistikoa Detrito `La muela´ da.\n- Guido Di Marzio, `Crash,´ lanarekin.\n- Jone Elorriaga, `Meta Meta 2.0´ lanarekin.\n- Nerea Garro, `(Sin título)´ lanarekin.\n- Ibon Landa, "Iltzatu gabea" lanarekin.\n- Joaquín Pedro Gómez, "Arras" lanarekin.\n- Ibai Madariaga Sagastizabal eta Miel Oyarzabal, `Todas las parejas´ lanarekin.\n- Amaia Molinet, `Éxtasis y conflicto´ lanarekin.\n- Rubén Pino, `Re-des-estructura´ lanarekin.\n- Nahia Ruiz, `Zauriak´ lanarekin.\n- Ander Sagastiberri eta Alberto Eguiluz, `Siete siete siete´ lanarekin.\n- Ane Seijas Garzón, `El traidor´ lanarekin.\nGuztira, 18 lanek osatuko dute berriz ere Bizkaia zeharkatuko duen erakusketa, Bilboko Rekalde Aretoan hasi, Igorre eta Basauritik igaro eta Ermuan amaituz.\nDiputatuak aurkezpenaren amaieran esan duen bezala, 'ERTIBIL BIZKAIA urtero itzultzen da Bizkaiko gazteen sormen-jarduera artistikoa zabaltzen eta ikusarazten laguntzeko. Horrela, Foru Erakundeak euren lana Lurraldean garatzen duten sormenezko talentu berrien agerpena sustatu eta bultzatu nahi du'.\nEpaimahaia honako profesional hauek osatu dute: Alicia Fernández López, Rekalde Aretoko zuzendaria; Arantza Lauzirika Morea, EHUko Arte Ederretako Fakultateko dekanoa; eta Mikel Onandia Garate, EHUko Artearen Historiako irakaslea eta edizio honetarako argitaratutako liburuaren testuen egilea.\nERTIBIL BIZKAIAren egutegia:\nRekalde Aretoa (Bilbo), abuztuaren 10etik urriaren 12ra.\nIgorre (Kultur Etxea) urriaren 14tik azaroaren 8ra.\nBasauri (Ariz Dorrea) azaroaren 10etik 29ra.\nErmua (Lobiano Kultur Gunea) abenduaren 1etik 29ra.\nJARDUERAK irailetik Aurrera:\n11 pertsonako taldeentzat eta aldez aurreko hitzorduarekin.\nECOS bitartekaritza-sortzaile proiektu bat da. Rekalde Aretoko erakusketa nagusienen kontra ikus-entzunezko aukeraketa bat jaurtitzen dugu, ahots berrien bitartez berriro entzunez.\nFAMILIA TAILERRA [2-5 urte bitartekoentzat]\nFamilia tailerra non, artea, arkitektura, eta irakurketa landuko ditugun.\n*Informazio gehiago eta hitzorduak( 944068532 zenbakian edo salarekalde@bizkaia.eus bitartez.\nData 2020(e)ko urriaren 14(e)tik 2020(e)ko azaroaren 8(e)ra\nLekua Igorreko Kultur Etxea\nWeb Igorreko Kultur Etxea


Taldearen profila - Shanghai Jixiang Industry Co., Ltd.\nChina-Jixiang Taldeak Jixiang Taldea du enpresa nagusi, Shanghai Jixiang Aluminio Plastikoak Co., Ltd., Shanghai Jixiang Industria co., Ltd. Jixiang Aluminio Industria (Changxing) Co.Ltd.etc bost bere jabetzako filial gisa. Shanghai songjiang eta zhejiang changxing estatu mailako industria parkean kokatutako enpresak. Azalera osoa 120.000 metro karratu baino gehiago da, eraikuntza eremua 100.000 metro koadro baino gehiago da, eskualdeen arteko industria taldeen multzoa da, kapital erregistratua guztira 200 milioi RMB da. .\nKonpainia Txinako eraikuntza materialen federazioko material konposatu metalikoen eta produktuen adarreko zuzendaritzako presidenteordea da. Aluminiozko panel konposatua, aluminiozko xafla, aluminiozko panel konposatu korrugatua aluminiozko produktuak dira. Enpresak Iso90012008 kalitatearen kudeaketa sistemaren ziurtagiria lortu du, IS14001: 2004 ingurumen kudeaketa sistemaren ziurtagiria, Txinako eraikuntza materialen proba zentroa CTC produktuaren kalitate sistemaren ziurtagiria. CE ziurtagiria eta beste herrialde batzuetako "nazioarteko ziurtagiri autoritarioak. Txina - Jixiang Taldea etxeko industriako enpresa nagusietako bat bihurtu da, saltokiak herrialdera hiri handi eta ertainetara iristen dira. AlusunBond kanpoko merkataritzako markan espezializatuta dago, esportatu da Errusia, Asia hego-ekialdea, Europa, 50 herrialde eta eskualde baino gehiago. Dekorazioko materialen nazioarteko joeraren aitzindaria izanik, Jixiang jendea ez dago pozik gaur egungo lorpenekin, irekiak izango dira, ongi etorria emango diete etxean zein atzerrian ezagutzera ematen duten pertsonei lankidetzan aritzeko. nazioarteko enpresa talde irudi berria eraikitzeko.\nEnpresa teknologia handiko produktuetan espezializatuta dago, estaldura, trenbide garraioa, etxetresna elektronikoak eta bestelako dekorazio plaka eremuak ditu; bere I + G propioa du, ekoizpena, salmentak, merkataritza eta zerbitzuak; produktu nagusiak hauek dira: aluminio-plastikozko panel konposatua, aluminiozko panel konposatu korrugatua, aluminiozko xafla, kolorezko estaldura aluminiozko papera eta abar; Jixiang-ek teknologia liderra du, fabrikazio prozesu bikaina eta ikerketa profesionala. Orain 15 ditu produkzio-lerroaren automatizazio kontrol handiak. Etxeko industriako liderra denez, nazioarteko merkatuan integratzeko, aluminio-plastikozko panel konposatuen maila altuko produkzio linea berria garatzen du. Proiektu hau nazioarteko lider posizioan dago, bete etxeko hutsik, bi asmakizun nazional patentatu ditu.Jixiang teknologia altuko eta berrien enpresa nazionala da, teknologia\nenpresa zentroa; Shanghai marka ospetsuko produktuak, Shanghaiko marka nagusia eta sarbidea zientzia eta teknologiaren lorpenen ebaluazio saria lortzeko, lorpen zientifiko eta teknologikoen ministerioa proiektuen saria sustatzeko, eraikuntza materialen industria nazionala 'berrikuntza proiektu estandarraren saria, eraikuntza berdea produktu nazionalak aplikatzeko ziurtagiria, etab.\nChina-Jixiang Taldeak, txikitik handira, ahuletik indartzera, hasieratik liderra izatera, garapen modu bikaina egin zuen.\n1. Aluminiozko panela konposatuek parte hartzen duten unitate estandar nazionalak\n2. Aluminiozko Panel Solidoak parte hartzen duten Unitate Estandar Nazionalak\n3.Auminum Wave-core compostie Panel Estandar nazionalean parte hartu duten unitateak\n4. Goi mailako teknologiako enpresa nazionalak\n5. Etxebizitza Eraikitzeko Sailak Lorpen Teknologikoak Proiektuak Sustatu\n6. Shanghai marka ospetsua\n7. Shanghai goiko marka\nKudeaketa zientzia nazionala, nazioartean entzutetsua eta indartsua bihurtzea, mundu mailako eskala, eragiketen kudeaketa maila eta marka eragina duena eta talde handiko enpresen garapen iraunkorra.\nEraginkortasuna merkatura bideratuta dago zentro gisa, kultura aurreratuaren laguntzarekin eta mugaz gaindiko industria, negozioen arteko kudeaketa, kudeaketa ideia, kudeaketa sistema, baliabideen integrazioa, talentua eraikitzea nazioartekotze maila altuarekin, inplementazio integrala. marka estrategia Txinarentzat · Jixiang Group.\nEnpresa talde handietan, erantzukizunaren zentzua, ohiko interesak mantentzen dituzte, arrazionaltasuna nagusitzen da merkatuko lehian, beren abantailen aldeko jarrera praktikoa duten baliabideak, talentua, kudeaketa eta kontzeptua, gizarteari balioa sortzen diete, amets komun bat lortzen dute.\nHemen, interes eta lorpen pertsonalak errespetatuko dira, lankidetza oso bateratua izango da eta lankidetzarako modua, Txina lortzeko. Jixiang Groupthe kohesio sendoaren muina.\nNortasun eta errendimendu gaitasunen alde egitea, kideek zereginaren helburua osatzeko, lankidetzarako eta lankidetzarako metodoak benetako barne boterea garbituko du. Izpiritu hori Txinako · Jixiang Taldeko antolakuntza kulturaren parte da. misioaren zentzu arrunta eta pertenentzia eta identitate zentzua.\nTaldearen espirituaren ekintzaren arabera, taldekideek elkarren arteko zaintzaren portaera elkarreragina dute, elkarri laguntzen diote, ardura taldeari erantzukizunaren zentzua erakusten diote eta taldearen ohore kolektiboa modu kontzientean mantentzen saiatzen dira, taldearen ospe orokorrera kontzienteki. bere kabuz betebehar gisa lotzen da, enpresaren garapen askearen eta osoko talde izpiritua izan dadin.\nTalentua da enpresako baliabideen muina, tematu ulertzen, errespetatzen, konfiantzan, kohesioan, talentuaren balio sistema lantzen, eman sormenaren eta balioaren kide guztiei garrantzia ematen, langile bakoitzaren erantzukizuna hobetzen; sinetsi taldearen balioa dela, enpresa eta langileak batera hazten dira.\n.Lan ingurune harmoniatsua eta osasuntsua sortzeko ahalegina egiten du, langile guztiek bizitza osasuntsu eta zoriontsu bat egin dezaten.\n.Langile bakoitzaren garapenarekiko kezka bizia, eta ahalegindu langile bakoitzaren potentziala garatzen eta langileak hazten laguntzen.\n.Langileen barne komunikazioa eta lankidetza sustatzea eta elkarri laguntzea.\n.Taldeko kultura giro harmonikoa, kudeaketa bidezko eta gardena den mekanismoa ezartzeko.\n.Jarrera ardatzarekin sustatu, errendimenduari arreta jarri, gaitasunari eta osotasun politikoari erreparatu, pertsonak aukeratu eta enplegatzeko printzipioa osatzeko negozio-enpresa osatzeko bikaintasuna bilatzea.\n.Langileak aurreratu eta garatzera bultzatu, pixkanaka ikaskuntza antolakuntza ezarri


Herritarrek ekarpenak egin ditzakete hezkuntzaren erreformarako Internet bidez | Consumer\nHerritarrek ekarpenak egin ditzakete hezkuntzaren erreformarako Internet bidez\nDBHko hirugarren bati aurreratzea LHrako edo Batxilergorako ibilbidea aukeratzea.\nHezkuntza, Kultura eta Kirol Ministerioak Hezkuntzaren Kalitatea Hobetzeko Lege Organikoaren aurreproiekturako proposamen-sorta bat argitaratu du bere web orrian. Lege horrek herritarren ekarpenak jasotzea espero du, horretarako prestatutako helbide elektroniko baten bidez. José Ignacio Wertek zuzendutako sailak jakinarazi zuen 15 egunean behin, gutxi gorabehera, herritarrek egindako ekarpenak argitaratuko direla ministerioaren webgunean, Hezkuntzari buruzko Lege Organikoa aldatzeko eztabaida aberasteko.\nHorrekin batera, hilabete hasieran parte hartu zuten eragileen ordezkariekin, hala nola sindikatuekin, patronalekin edo ikasleen gurasoen elkarteekin, hasi ziren bilerak egiten jarraituko dute, aldaketaren inguruan zuten iritzia jasotzeko. Web-orrian zabaldutako txostenean, ekainaren 29an Ministroen Kontseiluan argi berdea jaso zuten hezkuntza-erreformarako proposamen guztiak jasotzen dira, hala nola DBHko hirugarren bati aurreratzea Lanbide Heziketarako (LH) edo Batxilergorako ibilbidea, aukerako irakasgaiak konbinatuz, eta laugarren bidea bi bide horietako edozeinetarako “hastapen-ikastaro” bihurtzea.\nHerritarrek, halaber, ekimen bakoitza proposatzera eraman dituzten motibazioak ezagutu ahal izango dituzte, hala nola hezkuntza-etapa bakoitzaren amaieran ebaluazioak ezartzea helburu duena. Lehen Hezkuntzan, DBHn sartzeko gainditu beharreko oinarrizko gaitasunen proba bat pasatuko dute ikasleek. Gainditzen ez badute, seigarren maila errepikatu beharko dute eta, dagoeneko gainditu badute, laguntza eta errefortzurako neurri berariazkoak gomendatzen dituen txosten baten bidez sustatu. Bigarren Hezkuntzan ere gainditu beharreko azken ebaluazioa izanen da LHn edo Batxilergoan sartu ahal izateko, baina titulua lortzeko nahikoa izanen da ikasgai guztiak gainditzea. Batxilergoan, ordea, azken ebaluazioa gainditu beharko da titulazioa lortu ahal izateko. Lortzen ez duten baina ikasturte osoa gainditu duten ikasleek lan ondorioak dituen ziurtagiri bat lortuko dute, Goi Mailako Lanbide Heziketan sartzeko kontuan hartuko dena.\nHerritarrek beste proposamen bat ere egin dezakete: DBHn eta Batxilergoan aukerako bide eta irakasgaien kopurua murriztea, irakasgai instrumentalen (Matematika, Hizkuntza, Zientziak eta Ingelesa) edo lehentasunezkoen eskola-karga indartzen den bitartean. Halaber, atzerriko hizkuntzen ikaskuntza hobetu, “ingelesa ingelesez” eman eta hezkuntza eleanitza sustatu nahi da.\nIkastetxeei dagokienez, aurreproiektuak hainbat neurri jasotzen ditu, hala nola eleaniztasuna bultzatzea, espezializazioa sustatzea, kudeaketarako autonomia handiagoa ematea eta IKTak laguntza-baliabide gisa erabil daitezen bultzatzea, hezkuntza-agintariek, ikastetxeek, irakasleek eta ikasleek plataforma digitalak batera erabiltzea eta kalitatezko baliabide digitalak aukeratzea. Gainera, “baldintza-berdintasuna” ezarriko da ikastetxeko irakasleen eta kanpokoen artean, eta ikastetxe publikoen zuzendaritzara sartu aurreko esperientzia baloratuko da, bai eta zuzendaritza-taldeen eta eskola-kontseiluaren artean eginkizunak ere, Hezkuntza Ministerioak zabaldutako proposamenen arabera.\nekarpenak erreforma herritarrak hezkuntzakoa Internet-eu


Krosa, lasterkari baten ikuspuntutik - Lasarte-oria - Txintxarri.eus\nKrosa, lasterkari baten ikuspuntutik\nAdrian Garcia 2019-10-31 11:00\nHelburua bete du TXINTXARRIko lankide ohi Adrian Garciak: 40 minututik jaistea.\nTXINTXARRI aldizkariko lankide ohi Adrian Garcia kazetariak Lasarte-Oria Bai! krosa jokatu du, azken urteetan lasterketa hori kubritu eta gero: "Urriko azken igandeak argitu bezain pronto arnasten da giro berezia Lasarte-Orian: betiko lasterketa baten usaina. Zuhurtziak eta entrenamendu faltak lasai hartzera behartuta, beroaren eragina apaltzea lortu da, atzekoz aurrera bukatzeko".\nAzken hamarkadan aisialdiko zati garrantzitsu bat korrika egitera bideratu duenak erraz identifikatuko ditu bi lasterketa mota, gutxienez. Running deitu dioten moda horren abaroan sortutakoak dira asko. Zale ugariren lehiaketarako grina negozio aukera bilakatuta, erruz ugaritu dira han eta hemen mota horretakoak. Korrikalari hasiberria erakartzeko erabiltzen dituzte trikimailu asko; dortsal garesti baten trukean, marka ezaguneko elastikoa opari, eta ibilbidean zehar musika eta beste ikuskizunak. Badira, ordea, beste era bateko lasterketak ere: betikoak. Alegia, ingeleseko maileguak kirolarien hiztegian sartu aurrekoak.\nHerri lasterketa da Lasarte-Oria Bai! krosa, hitzaren zentzu zabalean. Arnastu egiten da hori urriko azken igandeak argitu bezain pronto. Antolakuntzak sofistikazio handirik ez du beharbada, baina lasterkariei eta herriari begira egiten dute lan. Egun osoan sortzen den giroa da horren seinale.\nKorrika egiteko zirkuitu erakargarria da; herriari itzuli osoa egiten dio, eta gune askotan eskertzen ditu korrikalariak ikusleen animoak. Tranpati samarra ere bada; aldapa txiki batzuk desoreka dezakete erritmoa, eta luzeak egin daitezke azken kilometroak.\nHorregatik, eta batez ere entrenamendu faltagatik, hasieran lasai joatea komeni. Aitatasun berrituaren ajeak ezabatu ditu korrika saioak, baina baita otordu batzuk ere, eta zangoetan iaz baino kilometro gutxiago izanagatik, sei bat kiloko motxila kentzeak dezente arindu du trosta.\nEta beti helburu lehiakor bat buruan. Bada beste modu batera korri egiten ez dakienik. Zertarako jarri dortsala, bestela? Zifra borobilak gustuko, 40 minututik jaistea posible ikusten da, kilometroa lau minututik behera, alegia.\nNorberaren maila jakitea, gakoa\nIrteeran, hobe aurreko aldean, jakitun erritmo motelagoa daramaten askok lehen lerroetan jartzea dutela gustuko; hobe kolpeak saihestu eta txorkatilak arriskutik kentzea. Halere, lehen lerrotik aparte; aurreskua entzun, baina dantzariak ikusi gabe.\nHasi da lasterketa. Une batez, estrategia hankaz gora jartzeko senak kolpatu du buruan, behin Raul Gomez Margallok esandako hitzak gogoratuta: "Baina zer estrategia eta zer demontre. Hamar kilometroko lasterketan ez dago horrelakorik. Egurrean hasi eta bukatu behar da". Halere, erraz uxatu da burutazioa; zango oso luzeak eta hauspo benetan sakona behar dira hark bezala korri egiteko. Norberaren maila zein den jakitea da lehiatzeko lehen urratsa.\nLehen zuzengunean talde egokian topatzeak lasaitasuna ematen du. Trinkoko kamiseta berdea ondoan, eta Lasarte-Oria Traileko urdinak metro batzuk aurrerago. Horiek udazkenean menditik jaitsi ohi dira; haize garbiak eta paisaia berdeak uzten dituzte behin-behinean, asfaltero zintzo eta azkarrak bihurtzeko.\nHasieran daude malda gogorrenak. Hobe da mantso igotzea, segundo batzuk galtzea; bihotz taupadek abiada biziegia hartzeko goizegi da. Konturatzerako, lehen bi kilometroak igarota Goiegiko zuzengunean. Erlojuari begiratu, eta ezustea: 20 segundoko atzerapena helburuarekiko. Motelegi aukeran.\n"Hasieran daude malda gogorrenak. Hobe da mantso igotzea, segundo batzuk galtzea"\nNolanahi ere, une egokia da beste martxa bat jartzeko. Errepidea aproposa da: Sasoetan aldapa behera Kale Nagusira iritsi arte. Eta giroak ere laguntzen du: bide bazterrak jendez beteta, animoek aurrera bultzatzen dute. Gustuko terrenoa da, erabat laua Oriara iritsi arte, eta atzetik aurrera joateak indarra ematen du. "Ongi etorri zaizu aitatasuna". Beste mendi lasterkari batek, haren parera iristean.\nBaina segituan etorri dira ordainak. Haize pittin bat kontran, eta arnasestuka, amaitzear da zuzengunea. Haize babesean jartzea onena; Kipchogeri balio izan badio marka ontzeko, zerbaitetan lagunduko du. Lasterketa erdira iritsita, 30 bat segundo helburuko markaren azpitik. Orain eustea da kontua.\nIbaiaren beste aldean gorabeheratsua da errepidea, batez ere Landaberri ikastetxeko sarreran. Hipodromoko gunean beste ikusle multzo handi baten animoak. Ahoa lehor, eta pultsoa bizkor. Gainera, beste kezka bat buruan: lokarria erdi askatuta. Halere, argazkirako irribarre egin behar, beti.\nNekatzen hasita egonagatik, helburua gero eta gertuago. Zubietako frontoian eskuinera, eta aldapa behera. Zubitxoko aldapa besterik ez da geratzen, eta zuzen helmugara arte. Momentu horietan eskertzen dira lasterketa hasierako hautuak; pultsometrorik gabe, datu objektiborik ez du korrikalariak, eta errazagoa da bihotzaren atseden eskeei iskin egitea.\n"Azken metroetara arte hustu beharra dago; dortsala horretarako jartzen da"\nTxikierdiko bira hartuta, urrutian ikusten da helmuga. Kilometro bat da: azken estualdia. Helburua zapuzteko arriskurik ez, nahiz eta lokarria guztiz askatu. Jakina da luze egingo dela zuzengunea, baina azken metroetara arte hustu beharra dago. Dortsala horretarako jartzen da. Hori bai, helmugan ere, argazkilariari irribarre.\nLasarte-Oria Bai! krosa, barrutik\nTxintxarri Aldizkaria 2016 urr 30 Lasarte-Oria


Arantzako bestak 2012 by ttipi-ttapa - issuu\nALKATEAREN AG U RRA\nAupa aranztarrak: Ailegatu zaizkigu gure herriko bestak, aurtengoan abuztuaren 14tik 18ra izanen dira. Herriko besta batzordeak lan handia egin du besta hauek prestatzen eta denentzat izan daitezen. Jendea animatu nahi dugu, aranztar nahiz kanpotar, antolatu diren ekitaldietan ahalik eta gehien parte hartzera eta gozatzera. Krisi garaian gaudenez, aipatu behar dugu udalak besta egun bat gutxiago antolatu duela, eta saiatu garela gastuak ahal denean murrizten. Larunbateko eguna gazteek eta ostatuek antolatu dute, eta, udalaren izenean, eskerrak eman nahi dizkiegu. Era berean, gogorazi nahi dugu egun hauetan herria eta herritarrak errespetuz eta behar den bezala zaintzea hagitz garrantzitsua dela, besta hauek giro onean pasatzeko. Akautzeko, agur beroa bidali nahi diegu egun hauetan gure artean egoteko aukerarik izanen ez duten guziei, gogoan izanen ditugu. GORA ARANTZA ETA ARANTZAKO BESTAK!!!!!!\nA R A N T Z A\nb e s t a k\nAbuztuak 14 asteartea besten hasiera 12:00 Altxaferua Herriko Etxetik. Ondotik presoen aldeko brindisa eta kalejira herriko txistulariekin 12:30 Herriko dantzari eta musikari ttikien emanaldia 18:00 Haurrentzako tailerrak. 18:30 Herri kirolak frontoian. 21:00 Dantzaldia GAUBELA taldearekin. 00:00 â€“ 04:00 Dantzaldia GAUBELA taldearekin. Atsedenaldian bingoa.\nAbuztuak 15 asteazkena amabirjin eguna 10:00 11:00 12:30 19:00\nArgisoinuak herriko musikariekin. Meza Nagusia eta prozesioa. Herriko dantzariek zortzikoa dantzatuko dute. Profesionalen pilota partidua frontoian. 1. partidua, lau terdin: NAGORE VS ANTXIA 2. partidua, binaka: BILBAO-MITXELENA VS MENDIZABAL-EULATE 20:00 Dantzaldia LAKET taldearekin. 21:30 Suzko zezena 00:00 â€“ 04:00 Dantzaldia LAKET taldearekin. Atsedenaldian irrintzi txapelketa.\nAbuztuak 16 ortzeguna haurraren eguna 10:00 11:00 12:00 14:00 16:00 17:00 19:00\n21:00 21:30 22:00 00:00 â€“ 04:00\nArgisoinuak herriko musikariekin. Entzierro ttikia eta buru-haundiak. Haurrentzako kantak. Haurren bazkaria. Haurrentzako puzgarriak frontoian. Plater tiraketa Usua Ehiztari Elkartearen eskutik. Bertso saioa: BeĂąat Gaztelumendi Aitor Mendiluze Aitor Sarriegi Ane Labaka Dantzaldia JALISKO taldearekin. Suzko zezena. Auzoko afariak Dantzaldia JALISKO taldearekin. Atsedenaldian dantza txapelketa.\nAbuztuak 17 ortzila besten bukaera 10:00 Argisoinuak herriko musikariekin. 11:00 Herriko pilota txapelketako finalak, Ekaitza Elkartek antolatua 12:00 Kantu poteoa. 14:00 Herri bazkaria. Ondoren poteoa eta kalejira txarangarekin. 20:00 Dantzaldia TRIKIDANTZ taldearekin 20:30 Bokadilo jatea plazan. 00:00 â€“ 04:00 Dantzaldia TRIKIDANTZ taldearekin\nAbuztuak 18 larunbata 18:00 Antzerkia plazan 19:00 Presoen aldeko elkartaratzea plazan. Ondotik trikipoteoa 22:00 Elkartasun afaria Ekaitza elkartean. 00:00 Dantzaldia UNSAIN taldearekin\nAbuztuak 25 larunbata Arantza Rock 17:30 â€“ 20:00 20:00 21:00 23:00\nHaurrentzako jokoak Elektrotxaranga Bokadilo jatea plazan. Kontzertuak plazan. GOIENETXE ANAIAK MENDEKU ITSUA ESNE BELTZA DJ BULL\nARANTZA ROCK Arantza Rock jaialdi ospetsu, jendetsu eta erakargarriak 1995eko urtean ekin zion bere bideari. Aterpeko lagunek musika talde batzuekin zuten harremanak aunitz lagundu zuen jaialdi hau aitzinera eramaten. Lehenengo kontzertu honetan E.H. Sukarra, Su Ta Gar eta Baldin Bada taldeek jo zuten, eta gainera, debalde. Hurrengo bi urteetan jaialdi hau Aterpen egin bazen ere, geroztik 2006ra arte frontoian egin izan da, sarrera kobratuz. Hasierako urte hauetan izugarrizko arrakasta lortu zuen eta Euskal Herriko xoko aunitzetatik hurbiltzen zen jendea. Urterik arrakastatsuenean 3000 lagunetik gotti bildu ziren Arantzan kontzertu honetaz gozatzeko. Urte aunitz dira jaialdi hau antolatzen hasi zirenetik eta urte guzi hauetan Euskal Herriko zein atzerriko talde andana bat igo da Arantza Rockeko eszenatoki gainera beraien doinuak zabaltzera. Talde batzuk hagitz ezagunak izan dira, bertze batzuk ez hainbertze, bertzeek Arantzan ekin diote beraien ibilbide oparoari, talde batzuk lagun batzuen gustukoak izan dira, bertze batzuk bertzeenak, baina guztiek ere Arantza Rockeko historia osatzen dute. Ezagunenen artean Soziedad Alkoholika, Su ta Gar, Berri Txarrak, Latzen, Koma, Dut, E.H. Sukarra, Betagarri, Kuraia, Esne Beltza, Etsaiak, Parasma, Vendetta, Deskontrol, Ze Esatek!, Txapel Punk, Narko, Zea Maysâ€Ś aipa daitezke. Baina urteak aitzinera joan diren heinean, taldeen prezioak gotti egin du eta jendeak kontzertuetara joateko zuen lehenagoko ohiturak ere indarra galdu du. Ondorioz, ez genuen hasieran bezalako jendetza erakartzen, eta horregatik kontzertuaren antolakuntza aldatzea erabaki genuen. 2006.urtean kontzertua plazara eraman zen eta ez zen sarrerarik kobratu.\nHasierako urteetan rock taldeak nagusi baldin baziren, jaialdiak bilakaera bat izan du eta azken urteotan rockaz gain ska, trikitixa, regga eta bertzelako musika estiloez goza daiteke egun eder honetan, beti ere, publiko mota ezberdin eta anitza elkartzeko asmoz. Aipatu dugunez, hasieran Aterpeko lagunak hasi ziren hau guzia antolatzen, baina gero, Gazte Asanblada sortu eta bera dugu antolatzaile. Ekitaldi honen gibelean lan handia bada: taldeak aukeratu eta beraiekin harremanetan jarri, dena ordaintzeko dirua lortzeko rifak eta metxeroak egin eta saldu (aurten ez dugu kamisetarik egin), kartelak egin eta herriz herri zabaldu, egunean berean plaza prestatu, taldekideei afaria eman, dena ongi antolatu, lana egiteko jendea bildu eta abar luze bat. Hau guzia antolatzeko lagun talde ttiki bat elkartzen gara eta ikusten dugunez, lan handia bada egiteko. Hala ere, aurten lagun berriak elkartu zaizkigu antolakuntzara eta aunitz eskertzen dugu. Guzia finantziatzeko ere diru aunitz behar dela bistan da. Diru iturri nagusia plazan jartzen den txosna izaten da, eta horretaz gain, rifak, metxeroakâ€Ś saltzen ditugu. Ostatuek ere beraien laguntzatxoa ematen dute. Aurrekontua hagitz handia dela ikusirik, izugarri eskertzen dugu zuen kolaborazioa, nahiz txosnan, nahiz rifak eta metxeroak erosiz. Bertzalde, aitzineko lerroetan lan haundia badela aipatu dugu eta hemen aprobetxatu nahi dugu jende guzia lanera eta laguntzera animatzera. Izan ere, denen artean eta denak elkarrekin dena aisago eginen dugu. Beraz, zahar eta gazte, haur eta heldu, neska eta mutiko, aranztar eta kanpotar: BESTA BAI, LANA ERE BAI!\nAkautzeko, aurtengo taldeen aipamen motz bat eginen dugu: -GOIENETXE ANAIAK: 2009.urtean sortutako taldea dugu hau. Euskara hutsean kantatzen dute eta beraien helburu haundi bat euskal rapa bultzatzea da. Lehen maketaren izena "Heriotz artio" da, eta 7 kanta ditu. Hala ere, kanta gehiago sortzen ari dira eta kontzertuetan horiez gozatzeko aukera badugu. Bitxikeria bat bapateko rapa ere egiten dutela da. -MENDEKU ITXUA: 4 gazte usurbildarrez osatua dago taldea. 2003an elkartu ziren eta nahiko estilo propioa dutela erraten ahal da, beti ere heavy estilora hurbilduz. 2006an beraien lehen diskoa argitaratu zuten: “Gure ohiua”. 2009.urtean “Indarrak batuz” 2.diskoa kaleratu dute. Eta 2010ean, berriz, “Piztien pare” beraien 3.lana.\n-ESNE BELTZA: hain ezaguna egin den talde honek reggae, ska eta hiphopa nahasten ditu trikitixarekin lagunduta. 2008an atera zuten beraien lehen diskoa, eta ordutik Euskal Herriko eta mundu guziko xoko aunitzetara iritsi dira beraien doinu alaiak. Tartean dugu taldekide gure herritar Aterpeko Iban Zugarramurdi bateri jolea. -DJ BULL: mutil gazte hau Tolosakoa dugu. Aspalditik izan du musikarako afizioa eta orain ofizio bilakatu zaio. Euskal Herriko plaza guztiak dantzan paratu ditu, izan ere, maiz izaten dugu bera gaupasen bukaerako perrexila. Bistan denez, aurten ere talde ederrak izanen ditugu. Beraz, badakigu, elkarrekin lanean eta bestan, egun zoragarri bat pasa dezagun!\nARANTZAKO HERRI ESKOLAKO IKASLE SARITUAK Ikasturte honetan ere eskolako ikasle batzuek sariak jaso dituzte hainbat ipuin lehiaketetan. Hona hemen saritutako idazlan batzuk:\nNoelia Almandoz 2012ko mikroipuin lehiaketan aipamen berezia jaso du Antolatzailea: Nafarroako Euskara Kultur Elkargoa\nHOSTOAREN BIZIA Zuhaitz batean jaio zuhaitz batean hazi zuhaitz baten adarretatik mila gertakizun ikusi. Egun batean da udazkena iritsi, eta haize golpe batek dit erraietatik erauzi. Orain da haizea nire euskarri. Berari esker dut mundua ikusi. Baina iritsi da eguna gurekin da negua. Haizea joan da eta harekin batera ni ere banoa BATMINILAIYINYER\nARANTZAKO HERRI ESKOLAKO IKASLE SARITUAK\nJudith Etxeberria Bortzirietako Ipuin Lehiaketan saritua. Antolatzaileak: Berako Kultur Batzordea eta Berako Liburutegia.\nZURE ERRUA DA! Miren zazpi urteko neska bat da eta bere ahizpa txikiarekin eta gurasoekin bizi da, erreka bazterrean dagoen etxe batean. Bere ahizpak Nerea izena du eta oraindik ez du urtebete ere. Miren ohartzen da aita eta amak denbora gehiago eskeintzen diotela Nereari, berari baino. Orduan zeloak hasten zaizkio eta eguneroko bat idazten hasten da.\n2006-ko Irailaren 20-a Eguneroko maitea, gaur da idazten dudan lehenengo eguna, eta arraroa da hori niretzat, ez zaidalako idaztea asko gustatzen, baina bueno nire ahizparekin nazkatuta nagoelako eta ezin dizkiodalako nire arazoak inori kontatu idazten dut. Nire gurasoak beti Nerearekin daude. Jolasten hasten naizenean ixilik egoteko esaten didate, esnatu egingo dudala, ez baditut etxeko lanak ulertzen eta laguntza eskatzen badiet, nekatuta daudela edo beste aitzakiaren bat ateratzen didate eta ohean nagoenean ipuin bat kontatzeko eskatzen dietenean, ezin dutela lanpeturik daudela esaten didate. Orain ere Nerearekin daude eta ni, berriz, nire logelan eguneroko polit hau idazten.\n2006-ko Irailaren 21-a Kezkatzen hasita nago, orain dela gutxi nahi gabe Nerea esnatu dut eta gurasoak ikaragarrizko erretolika eman didate. Etxetik joateko asmotan nago, Itziar nire lagunik onenaren etxera. Ongi pentsatzen hasita nire gurasoak ez naute asko faltan botako, beti Nerearekin daude eta pentsatu dut gutun bat idatzi eta sukaldeko mahaiaren gainean utzi eta Itziarren etxera joango naizela. Gutun hauxe idatziko diet: Aita eta ama, Miren naiz eta gutun hau idazten dizuet etxetik noala abisatzeko. Ez dakit axola zaizuen, baina zuen artean traba sentitzen naiz. Ez bilatzen hasi, alferrik duzue eta. Hirurak pozik eta zoriontsu bizi zaiteztela ni ere zoriontsua izaten saiatuko naiz. Maite zaituztet Miren. 2006-ko Irailaren 22-a Bai, etxetik alde egin dut, esan dudan bezala sukaldeko mahaiaren gainean gutuna utzi diet eta Itziarren etxera etorri naiz. Biak elkarrekin egingo dugu lo eta Itziarri esan diot bere gurasoei ezer ere ez kontatzeko; hauxe da gure plana: Ilundu harte hemen egongo gara, Itziar eta ni jola-\nARANTZAKO HERRI ESKOLAKO IKASLE SARITUAK sean, zortziak aldera agurtu eta bere lorategitik barna joan eta lehiotik bere logelara sartuko naiz. Plan hau niri bururatu zait eta espero dut ongi ateratzea.\n2006-ko Irailaren 23-a Gaur, egun guztia logela honetan sartuta nago, asper-asper eginda. Itziarrek zer edo zer ekartzen zidan jateko, eta Itziarren ama mandautuak egitera joaten zenean sukaldera joan eta janari-sobrak jan ditut. Egia esan gurasoak faltan botatzen hasi naiz eta agian Nerea ere pixka bat ere. Baina ala ere ez naiz etxera bueltatuko.\n2006-ko Irailaren 24-a Gaur poz-pozik nago, nire etxean nagoelako. Itziarren logelan irakurtzen hasi naiz eta lokartu egin naiz eta batbatean nire logelan agertu naiz. Nire gurasoak nire bila joan dira Itziarren etxera. Esnatu eta gurasoak esan didate Nerea txikia dela eta pazientzia behar dudala, baina ez pentsatzeko Nerearekin denbora gehiago egoten direlako, ni gutxiago maite nautela, biak berdin-berdin maite gaituztela, eta orain poz-pozik nago hemen nire ahizpa Nerearekin.\nOihana Etxeberria Bortzirietako Ipuin Lehiaketan saritua. Antolatzaileak: Berako Kultur Batzordea eta Berako Liburutegia.\nGANBARA Dena 2002-ko pazko egunean hasi zen, nik 4 urte nituen, eta nire eta nire lagunen familiak nire aitona-amonen etxera joatekotan ginen bazkari eder bat egitera. Nire amonak Plaxida du izena eta aitonak Gerbasio. Nire aitonamonen etxea ondoko herrixka batean dago eta joateko geratu garenak, auto askotan joan beharrean, gure etxe ondoko aparkalekuan geratu ginen autoak aukeratu eta aitona-amonen etxera joateko. Nik oso ondo pasatzen dut haien etxean, amonak egiten dituen pasteltxoak jan bitartean aitonaren arrantzatzeko tresnekin jostatzen naiz, nahiz eta nahiko arriskutsuak izan. Aitona Gerbasiok denetarik dauka, baita arrantzatzeko arropa ere. Denak prestatu ginenean abiatu ginen, eta iritsi ginenean amona Plaxida negarrez irten zen. Oso arraroa izan zen hura, nire amona beti baitago alai, baina horrek orain ez du axola, nire amonari zer gertatzen zitzaion jakin beharra genuen, zer gertatzen ote zitzaion galdetu genion eta orduan eta negar gehiago egiten hasi zen azkenean kontatu zuen arte: amonak eta aitonak eztabaida izana zuten, bazkarirako mahaia jartzeko platerekin, amonak bere amaren luxuzko platerak jarri nahi zituen eta aitonak platera zikinak.\nAmonak uste zuen gogorregia izan zela eta etxetik alde egin zuela eta oso damututa zegoen. Baina nik uste aitonak ez zuela hain bihotz gaiztoa amona bakarrik uzteko. Amona dena kontatzen ari zenean etxe barruan geunden eta ni eta nire lagunak jostatzeko zerbaiten bila genbiltzan aitonaamonen logelan, egongelan etab baina ezer ez, eta amonarengana joan nintzen galdezka non ote zeuden jostailuak. Amonak erantzun zidan, ez zegoela jostailurik guk ondo pasatzeko modu bakarra ganbaran zeuden aitonaren arrantzarako gauzekin zela, eta aitonaz gogoratu zenean berriro ere malkoak irteten hasi zitzaizkion, ezin izan zion negarrari eutsi. Amonak esan bezela ganbarara joan ginen eta atea ireki genuenean hots arraro bat entzun genuen, beldurgarria, denon artean argia piztera iritsi ginen, bata bestearen gainean jarrita, eta gero aurreratz jo genuen atea itxi ondoren eta hara non zegoen aitona Gerbaxio. Lehenengo gauza galdetu ziguna ea atea itxi ote genuen izan zen eta bai itxi genuen. Gu saiatu ginen irekitzen baina jai, handik ezin ginenez irten aitona bere gaztetako istorio zirarragarri bat kontatzen hasi zitaigun. Eta hau izan zen historia:\nARANTZAKO HERRI ESKOLAKO IKASLE SARITUAK 1966-ko uztailaren 4-ean hasi zen dena, bere taldeko itsasontzian zegoen eta itsasaldean oso haize zakarra hari zuen. Aitona itsasoan zegoen eta antxoa arrantzan zebilen, denboraldi haietan antxoak oso ugariak izaten ziren, eta arrantzaleek nahi adina arrantzatzeko aukera zuten, geroz eta gogorrago zebilen haizea, eta jadanik ere euri tanta batzuk ere hasiak ziren, aitona eta bere lagunak beldurtuta zeuden, oso itsasontzi zaharrean baitzebiltzan. Gero eta euri gehiago hasi zuen, eta itsasontzia orduan eta zakarrago mugitzen zen, zakarrago, bortitzago, gure aitona eta bere lagunak beldurtzen hasiak ziren. Ezin zuten arrantzan jarraitu, portura hurbiltzen hasi behar zuten , baina halako zaparradarekin ezin zuten aurreratu, ezinezkoa zen. Halako batean oihu batzuk entzun zituzten, aitonaren lagunetariko bat uretara eroria zen, orduan bere laguna ezinean ari zen uretatik irten nahian, baina ezin zuen. Orduan aitona gerritik soka batekin lotu zuten, eta uretarantz salto egin zuen, han bere laguna kontzea lortu zuenean itsasontzira igotzeko eskailera zaha-\nrretara hurbildu zituzten, itsasontziaren gainean zeudenak. Itsasontzira atera zirenean, segituan biak arropak kendu eta manten azpian jarri ziren. Gaua ahal izan zuten bezala pasa ondoren, segituan biak arropak kendu eta manten azpian jarri ziren. Gaua ahal izan zuten bezela pasa ondoren segituan, goizean-goiz portura iritsi ziren eta han aitonarekin uretan egon zen laguna jaitsi zuten lehenik oso eri baitzegoen. Denak jaitsi zirenean, segituan medikura eraman zuten eria, eta azkenean hura sendatu zenean ez ziren gehiago itsasontzi hartan ibili, eta itsasontzi berria egin zuten. Aitona istorioa amaitzera zioanean ganbarako atea ireki zen, amona zen, eta oso pozik jarri zen aitona Gerbaxio han ikusi zuenean. Urte hartako pazko eguna ez hain ongi hasiak bukaera polita izan zuen; eta hori da garrantzitsuena. Beti aurrera begiratu behar baita eta ez iragana nahasi, zerbaitek hasiera txarra izan arren beti izan behar da esperantza eta horrela bukatu zen urte hartako pazko eguna, inoiz baino hobeto.\nEUSKARA ERE EGUZKITARA UDA HONETAN Aspaldian ohikoa den bezala, aurten ere uda barnetegiak antolatu ditu AEKk. Batzuk bukatu dira, baina beste batzuk martxan jarraitzen dute egunotan. Urte honetako leloa, Atera euskara eguzkitara, udan euskara ikasiz eta praktikatuz gozatzeko gonbidapen argia da. Izan ere, udan euskara ikasteko aukerak ugaritu egiten dira, eta horren isla dira hiru hilabetean zehar (Arantzan uztailean eta abuztuan) burutzen diren era guztietako ikastaro eta barnetegiak. Marian Astigarraga AEKren uda ikastaroetako arduradunak azaldu duenez, “euskaltegietan eskaintzen diren hiru, lau eta bost orduko euskalduntze ikastaroez gain, aurten euskaltegira hurbiltzerik ez edota opor lekutik aritu nahi dutenekin gogoratuta, 3. edo C1 maila (EGA) on line egiteko aukera ere eskaini dugu”. Haatik, udan ikasleengan zerbait ezberdin, opor usainekoa, egiteko gogoa nagusitzen da, eta hori horrela izanik, barnetegi mota ezberdinak antolatzen ditu AEK-k Ipar zein Hego Euskal Herrian, ikasleei egun osoan euskaraz bizitzeko aukera ederra emanez. Horrenbestez, Astigarragak dioenez, “barnetegiak ikasleari bere ikas prozesuan aurrera egiten\nez ezik, urtean zehar ikasitakoa finkatzen ere laguntzen dio, baina, batez ere, mintzamenean edota erabiltzeko ohituran sakontzen du”. AEK-k eskaintza integrala egiten du barnetegietako ikasleentzat: azpiegitura, jatordu guztiak, eskola orduak, herritarrekiko harremanak... Eta ezin ahaztu irakasleak, “barnetegietara joaten direnak oso arituak izaten direlako. Eskarmentu handia izaten dute, gehienak, urteetan barnetegietako irakasleak izateaz gain, neguan ere euskaltegietan aritzen direlako”. Arantzan eta Foruan eskaintzen diren euskalduntze barnetegiek, esate baterako, bi aste irauten dute. Eskolak goizez eta arratsaldez ematen dira, egunean sei-zazpi ordu, eta “euskalduntze prozesuarekin jarraitzeko aproposak dira”, Astigarragaren esanetan. “Duda barik, barnetegiak ikasteko beste modu bat dira, eskolez gain, txangoak eta tailerrak egiten direlako. Ikasleak hartu dituen herriko biztanleekin harremanetan jartzeko ekintzak antolatzen dira, baita ingurua ezagutzeko irteerak ere. Gainera, euskaraz bizitzeko eta lagun berriak egiteko aukera ematen dute”.\nAzterketak prestatzeko barnetegiak, ordea, bereziak dira edukiei dagokienez, eta eskolak azterketak prestatzera bideratzen dira beren-beregi: “Dena dela, ikasle hauek aisialdirako tartetxoak ere izaten dituzte, eta eskolak ahalik eta arinen ematen saiatzen gara”.\nBestalde, familientzako barnetegiak aukera paregabea izaten dira kide guztiak ia euskaldun osoak diren (edo euskalduntzeko bidean dauden) familietan euskaraz komunikatzeko ohitura sendotzeko. Goizean, gurasoak eskolan dauden bitartean, haurrak ere euskaraz aritzen dira jolasean, begiraleen zaintzapean. Arratsaldean, denek batera, ikasitakoa praktikan jartzen dute. Hala ere, bada leku batean geldirik egotea gustuko ez duen jendea, batez ere, udan. Ikasle horientzat naturarekin\nharreman estuan egiten diren barnetegiak antolatzen ditu AEK-k: “Iratikoa tarteko aukera da” dio Astigarragak, “euskara eskolez gain, inguruko mendietara txangoak egiteko aukera eskaintzen duelako”. Baina ibiltarietan, oinez zein bizikletaz egiteko horietan, ez dago eskola ordurik, “batez ere, mintzapraktikara bideratuta daudelako; hala ere, arduradunak irakasleak izaten dira eta beti egoten dira prest edozein zalantza argitzeko. Gainera, tokian tokiko euskalkien eta ohituren lanketak egiten dira”. Oinezko barnetegia uztaileko lehen hamabostaldian egin zen; txirrindulariena, berriz, abuztuaren 4tik 19ra. Bizikletaz egiteko barnetegia antolatzeko orduan, AEK-k gogoan izan ditu Arantzako festak; ondorioz, abuztuaren 15eko etapa Urepele eta Arantza artean gauzatuko dute, gaua bertan igaro eta, bide batez, jai giroaz gozatzeko asmoz.\nARANTZAKO EUSKARA BATZORDEA Herriko hainbat lagun hilero biltzen gara euskararen alde lan egiteko: ➢ Arantzan solaslagun taldea sortzen lagundu dugu. Batzordekide bat laguntzaile gisa ari da mintzapraktika behar duten euskara ikasleekin. ➢ Urtero bezala, Arantzako Kultur Egunetan hainbat ekitaldi antolatu ditugu: solasaldia, haurrentzako ekitaldiak eta bertso afaria. ➢ Martxoan bilera berezia egin dugu euskararen egoerari buruz gogoeta egiteko. Honako arlo edo gai hauek izanen ditugu lehentasuntzat ondorengo urteotan: helduen euskalduntze-alfabetatzea, euskararen erabilera, bereziki gurasoen artean eta familian, eta euskararen kalitatea. ➢ Berria egunkaria ezinbertzekoa da euskararentzat, eta bizi dugun krisi sakonaren ondorioz egitasmoa kolokan dago; herritarren laguntzarik gabe itzaltzeko arrisku bizian. Horregatik, Zure ziztada behar dugu kanpaina abiatu dute. Arantzako Euskara Batzordeak mezua herrian zabaldu du, Berriaren aldeko ekarpenak lortzeko. Lan horri esker, dagoeneko hainbat aranztarrek euren laguntza eman diote Berriari, eta oraindik ere bada aukera ekarpena egiteko. ➢ Euskara batzordearen ekimenez, Bortzirietako euskaltegiak ikastaro berezia eskainiko du Arantzan helduek euren euskara maila hobetzeko: aldizkari eta egunkariak eroso leitzeko, seme-alabei eskolako lanetan laguntzeko, udalarekin harremana euskaraz erraz izateko, etab. Ikastaroa 40 ordukoa izanen da, eta irailetik aitzinera horren berri emanen dugu.\nBertze gairen bat lantzeko beharra ikusten baduzu, animatu eta etorri. Batzordeak irekiak dira: edozein herritar edo elkartek parte hartzen ahal du. Hilean behin biltzen gara, ortziraletan. Hurrengo hitzordua irailean izanen da. Animatu eta etorri, Guztion ekarpenekin aberasten da batzordea, eta hobekiago egiten euskararen aldeko lana!\nArgitaratzailea: Arantzako Udala Lege gordailua: NA 1281-2012\nArantzako bestak 2012\nArantzako Udal programa 2012


Emakumeek unibertsitateetan presentzia handia dute, baina ez dute erantzukizuneko posturik lortzen | Consumer\nEmakumeek unibertsitateetan presentzia handia dute, baina ez dute erantzukizuneko posturik lortzen\nLehen eta bigarren zikloko unibertsitate-ikasleen erdiak baino gehiago emakumeak dira\nEmakumearen presentzia da nagusi unibertsitate-geletan. Hala ere, lanpostu kualifikatuenetan eta erantzukizun handiagokoetan ordezkaritza txikia dute. Halaxe aitortu zuten atzo Marius Rubiralta Unibertsitateen Estatu idazkariak eta Espainiako Unibertsitateetako Errektoreen Konferentziako (CRUE) presidenteak, Ángel Gabilondok. Azken horrek esan zuen unibertsitatea “genero-berdintasuna eta berdintasuna” lortzeko inplikatuta dagoela.\nRubiraltak aurkeztu zuen Espainiako unibertsitate-sistemaren 2008-2009 ikasturteko datu eta zifren txostenak erakusten duenez, lehen eta bigarren zikloko unibertsitate-ikasleen ia %55 (diplomaturak eta lizentziaturak) emakumeak dira, eta graduatuen artean, emakumeak %61 dira. Master ofizialen artean, emakumeak %54 dira, eta doktoratuak %52.\nHalaber, txostenetik ondorioztatzen da irakasle eta ikertzaileen %36 baino ez direla emakumeak, %35,5 unibertsitate publikoetan eta %41,5 pribatuetan. Funtzionarioen artean, emakumeen ehunekoa %33,7 da, baina katedradunen artean askoz txikiagoa da (%14,3) unibertsitate-eskolako titularren artean baino (%41,4).\nIkerkuntzan aritzen diren irakasleak adin-tarteen arabera oso desberdinak dira kategoriaren arabera. Hala, katedradunen %80k 50 urte baino gehiago dituzte, eta ia %31k 60 urte baino gehiago.\nIrakasle gazteek presentzia handiagoa dute unibertsitateko titularren artean, ia %17k 40 urte baino gutxiago baitituzte, eta bereziki unibertsitate-eskolako titularren artean, %21era iristen baitira. Irakasle eta ikertzaile funtzionarioen artean ia ez dago 30 urtetik beherakorik.\nerantzukizuna lortzen dute mujeres-eu presencia-eu unibertsitateak unibertsitateko ikasleak


Epikarik gabeko errutina — Eibar.ORG | Eibarko peoria\nHemen zaude: Hasiera / Blogak / Amatiño / Epikarik gabeko errutina\nAmatiño 2019/10/29 11:17\nBerrogei urte dira erreferendumez onartu zela Gernikako Estatutua. Orduan sekulakoa zena, orain ez omen dago ospatzeko moduan.\nTira, demagun ezetz. Baina, orduan, zer betekizun beharko luke herri-adostasun batek ospakizunik merezi lezan? Gure esku leudekeen erreferendumak eskatzearen zale garenez, ez dakit ba nik berrogei urteotan bozkatu dugun bakarrenetakoari zelan arraio uka dakiokeen osperik.\nBestalde, ez dut nik ulertzen gure bizitza ezer gutxi aldatu duten gertakariek zergatik merezi duten Estatutuak baino txalo ozenagorik. Ez nuke inor mindu nahi baina, 1931ko apirilean Eibarren Errepublika iragarri izana ez al da anekdota folkloriko samarra Estatutuarekin alderatuz gero. Eta, epikaz aparte, zer zentzu du Amaiurko gazteluaren defentsa ospatzeak edo Berpizkunde Igandean Aberri Eguna goraipatzeak?\nEz dinot, aipatu hiru egunek ospatzerik merezi ez dutenik baina, zergatik gara honen zazpikiak, kakalarriak eta lotsatiak gure azken hiru belaunaldien onerako izan den arautegia haintzat hartzerakoan?\nGogoan dudanez, Eusko Kontseilu Nagusiaren kultura-aurrekontua 16 milioi pesetakoa izan zen 1978an. Eurotan eta IPCren igoera kontuan izanda, gaur eguneko 700.000 euro inguru. Jaurlaritzaren Kultura Sailaren aurrekontu berria, ostera, 276 milioikoa izango da. Orain berrogei urte baino laurehun aldiz gehiago. Hau da, diru-balio berberaz, laurehun bider gehiago!\nKulturaz gainera, ezarri, hurrenez hurren, azpiegiturak, gizarte-ekintza, hezkuntza, segurtasuna, ingurumena eta gainerakoak. Edonork beretzat nahi izango lituzkeen Foru Diputazio ahaltsuen eskuduntzak kontuan hartu gabe, 6 milioi euro biztanleko. Segurutik, Nafarroarekin batera, Estatua izan gabe munduko gizarterik autonomoenetakoa gara.\nHala ere, eguneroko errutinak ez duela epikarik? Noiz arte jarraitu behar dugu daukaguna gutxietsiz eta ez daukagunaren inbidiaz?\nGai izango al gara aurrerantzean Estatutu hoberik adosteko?\nEta, azkenik, gurea, aldarrikapen sotila baino, egonezinezko ihesa balitz?


Teknologia eta Berrikuntza Zuzendaritza - Ekonomiaren Garapena eta Azpiegitura Saila - Euskadi.eus\nTitularra: Alberto Fernandez Gonzalez\nTeknologia eta Berrikuntza Zuzendaritzaren egitekoak dira bai dekretu honen 7. artikulua adierazitakoak, bai honako hauek:\nLehiakortasun-politikaren eta I+G+b politikaren gidalerro eta orientazio estrategikoak proposatzea, lehiakortasun-planen diseinua eta garapena barne, I+G+b hobetzeari dagokionez eta, bereziki, enpresa-berrikuntzari dagokionez; bai eta plan horien jarraipen- eta ebaluazio-txostenak ere egitea.\nEuropar Batasuneko politikak eta, bereziki, lehiakortasun-politika eta I+G+b politika prestatzeko eta aplikatzeko beharrezko diren koordinazio-neurriak gauzatzea, eta sailaren organoen eta Europar Batasuneko erakundeen arteko harremanak bideratzea, betiere beste organo batzuei dagozkien eskumenak errespetatuta.\nI+G+b hobetzeko tresna berriak diseinatzera bideratutako jarduerei buruzko azterlanak, txostenak eta proposamenak egitea, antolakunde- eta negozio-arloko enpresa-berrikuntza barne, bai eta erakundeen arteko beste edozein berrikuntza ere, Zuzendaritza honen eskumeneko gaien barruan.\nI+G+b arloan, sailaren jarduketa-programak lantzea, gauzatzea eta ebaluatzea, I+G+b proiektuak babesteko eta finantzatzeko, enpresa-, antolakunde- eta negozio-berrikuntza barne.\nSentsibilizazioko, dibulgazioko eta prestakuntzako planak egitea berrikuntzaren arloan.\nZientzia, Teknologia eta Berrikuntzarako Planaren ondoriozko programak kudeatzea, Teknologiako, Berrikuntzako eta Eraldaketa Digitaleko Sailburuordetzari badagozkio, eta programa horien ondoriozko jarduerak koordinatzea eraginpean hartutako sailekin.\nIndustria-lehiakortasuna hobetzen lagunduko duen azpiegitura teknologiko eraginkorrak sortzeko eta finkatzeko programak prestatu eta gauzatzea.\nIkerketa teknologikoko proiektuen eta berrikuntzako proiektuen azterketa, ebaluazio eta jarraipena egitea.\nTeknologia eskaintzen duten entitateen eta enpresen arteko teknologia-transferentzia sustatzea.\nIkertzaileak prestatzeko, erakartzeko eta garatzeko jarduna bultzatzea.\nZientzia, Teknologia eta Berrikuntzarako Euskal Sarean dauden eragile zientifiko eta teknologikoekiko harremanetarako organo izatea, bai eta teknologiako eta berrikuntzako erakundearteko topaketa foroekiko harremanetarako organo ere.\nZientzia, Teknologia eta Berrikuntzaren Euskal Sareko Eragileen Erregistro Publikoa kudeatzea.\nBasque Research and Technology Alliance BRTA euskal partzuergo zientifiko-teknologikoa babestea.\nTeknologia eta Berrikuntzaren zuzendaria


Gabiriako sei gudari omenduko dituzte etzi Bizkargi egunean - Bizkaiko Hitza\nGabiriako sei gudari omenduko dituzte etzi Bizkargi egunean\n2022, maiatzak 06 Albisteak, Bizkaia, Gizartea 110\nMaiatzaren 3an ospatzen da urtero-urtero Santa Kurtze eguna. Zornotza, Larrabetzu, Muxika, Morga eta inguruko herrietan tradizio luzeko ospakizuna izaten da, eta, besteak beste, ohitura dago herri horien artean dagoen Bizkargi mendira igotzeko. Hala ere, hurrengo domeka izaten da aldarrikapen, jai eta ospakizun egun nagusia bizkaitar askorentzat; aurten, etziko eguna.\nFrankistek Bizkargiri eraso zioten 36ko gerran. Zehazki, 1937ko maiatzaren 8an eman zuten Bizkargiko gaina hartzeko agindua. Izan ere, Juanlu Artabe Bizkargi Gogoratuz elkarteko kidearen arabera, “kokapen estrategikoa” zuen mendi horrek: “Txorierriko bailara osoa eta Bizkaiko hiriburua begiztatzeaz gainera, Gaztelumendiko lerroan Eusko Jaurlaritzak eraikitako defentsa sistemaren kontrola lor zezaketen tontorretik”. Hainbat borrokaldi izan ziren euskal gudarien, milizianoen eta faxisten artean, eta, 11 eguneko erasoen ondoren, faxistek tontorra bereganatzea lortu zuten.\nDenbora horretan, hildako eta zauritu ugari izan ziren alde bietan, eta, ordutik, esanahi berezia hartu du mendi horrek: “Urte hauetan guztietan memoria zaintzen ahalegindu gara: memoriaren lekuko da Bizkargi”. Urterik urtera, tinko eutsi diote ospakizunari Bizkargi Gogoratuz elkarteko kideek, baina, jaiaz eta erromeriaz harago, oroitzapen eta aldarrikapen eguna ere badela gogorarazi du Artabek: “Gure datuen arabera, 125 hildako inguru izan ziren Bizkargin. Oroimena, justizia eta egia aldarrikatu behar ditugu”.\nEtzirako, ekitaldi ugari\nAurtengo aldia berezia izango dela uste du Bizkargi Gogoratuz elkarteko kideak, eta, hori bermatzeko, etzi goizerako ekitaldi andana antolatu dituzte. Eguna trikitilariekin hasiko dute, eta 12:30ean ekitaldi nagusia egingo dute. Aurten, 1937ko borrokaldietan hildako Gabiriako (Gipuzkoa) sei gudari omenduko dituzte: Luis Altzueta Ariztimuño, Simon Altzueta Ariztimuño, Joxe Apaolaza Oiarbide, Joxe Mari Gabiria Alustiza, Jose Ramon Igartzabal Otegi eta Jesus Izagirre Artsuaga. “Gudarien senideei lore sorta bat emango diegu”, kontatu du Artabek. Amaiur batailoiko gudariak izan ziren guztiak.\nGainera, gerrak lotutako herriak eta eskualdeak sinbolikoki uztartzeko, Gabiriako herritarrek bizikleta martxa bat antolatu dute. Gaur abiatuko da, eta Gabiriatik Elgetara arteko ibilbidea egingo dute. Gerrari buruzko museoa bisitatuko dute han, eta Intxortako fronteari buruzko hitzaldi bat ere entzungo dute. Elgetan lo egin ondoren, bihar, Elgetatik Durangora igaroko dira, eta, Gerediaga elkarteko kideekin batera, Durangoko bonbardaketako leku esanguratsuenak bisitatuko dituzte. Arratsaldean, berriz, Durangotik Larrabetzura joango dira, eta gaua bertan igaroko dute.\nDomekako ekitaldi nagusian, Iñigo Santxok eta Gaizka Arangurenek Nafarroako konkistaren 500. urteurrenari buruzko hitzaldia eskainiko dute. Haren ondotik, Larrabetzuko Bizkargi dantza taldearen erakustaldia eta bertso saioa izango dira. Etxahun Lekue, Onintza Enbeita eta Xabier Arriaga Txiplas ariko dira kantuan.\nOrdu bata aldera, Eingo taldearen erromeriak jarriko du jai giroa Bizkargiko tontorrean, eta 13:15ean esker ona adierazteko ekitaldia egingo diote Xabier Amuriza bertsolariari. “Santa Kurtze egunean jaiotakoa da Amuriza, jaiotzatik du lotura Bizkargi egunarekin, eta haren presentzia nabaria izan da beti efemeride horretan”, esan du Artabek. Izatez, joan den urtean ziren omenaldia egitekoak, baina, pandemiaren ondorioz, urtebete atzeratu behar izan dute ekitaldia. Horrez gainera, Eneko Larruzearen kantaldia ere izango da. Ermita Etxanoren jabetzakoa dela aldarrikatzeko, Etxanoko ordezkariek txuzoa edo aginte makila sartuko dute lurrean, urtero legez.\nEgun osoan zehar jan-edanerako aukera egongo dela ere jakinarazi du Artabek: “Oroimena bai, baina ondo pasatzeko aukera ere izango dugu. Erromeria eta 36ko gerraren ondorioak uztartzen saiatuko gara”.\nAurrera begira, baina, belaunaldi berriek Bizkargin gertatutakoa oroitzea izango da Artaberen hitzetan Bizkargi Gogoratuz elkartearen erronka nagusia: “Horixe da gure lana: informazioa badaukagu, eta dakiguna gainerakoei helarazten saiatu behar dugu, sekula ez ahazteko”.\n+ Ernaik egun osoko eskaintza prest du biharko Bizkargin


Zergatik sortzen da adinekoen gosea galtzea? | Consumer\nZergatik sortzen da adinekoen gosea galtzea?\nZaharrek jateko gogorik ez dutenean, malnutrizioa eta balizko nutrizio gabeziak saihestu behar dira teknika erraz eta erraz batzuen bidez.\nAdineko pertsonengan oso ohikoa den sintoma bat, kontuan hartzen ez dena\neritasuna, pixkanaka jateko gogoa edo anorexia galtzea. Egoera horretan, elikagaiak hartzea\ngero eta gutxiago pisatzen du, eta horrek pisua galtzea eragiten du.\nhanditu egiten du malnutrizio-arriskua eta nutrizio-gabeziak, baita infekzioak eta bestelako osasun-asaldurak ere.\nKomeni da bereiztea zer den aldi baterako goserik eza, botika baten emaitza, infekzio bat edo antsietate-koadro bat, eta zer esanik ez behin ere\nPertsona batek gero eta gehiago murrizten duenean jateko gogoa falta delako\negoera horren arrazoia ezagutu behar da. Jateko gogoa galtzeko arrazoi ohikoenak antsietatea eta depresioa, infekzioak eta zenbait jakirekin tratatzea dira.\nbotikak. Kasu horietan, koadroa konpondu edo medikazioa aldatzen denean, apetitua normaltasunera itzultzen da denbora gutxian.\nJateko gogorik ezak bere horretan jarraitzen badu, malnutrizio eta nutrizio gabeziak izateko arriskua areagotu egiten da, eta, beraz, lehenbailehen jardun behar da pertsonaren ongizatea eta bizi-kalitatea hobetzeko.\nNola jokatu gogogabetasun-egoera iraunkor baten aurrean?\nLehenik eta behin, kontuan hartu behar da pertsonak askoz ere hobeto onartuko dituela elikagai kopuru txikiak; beraz, komeni da egunean zehar janariak 5 hartualditan edo gehiagotan banatzea. Hala, asetasun goiztiarra saihesten da, eta pertsonari errazago jaten zaio behar duena, jateko gogorik eza kontuan hartuta. Halaber, komeni da erraz murtxikatzen diren elikagaiak sartzea, oso elikagarriak eta ez oso beroak, tenperatura altuetan zerbitzatzen diren elikagaiek gehiago asetzen baitute.\nApetitua motibatzeko aholkuak\nArreta jarri jateko gogorik eza jasaten duenaren elikagaien lehentasunei\n– Janarien ordutegitik kanpo eskaini.\nKopuru txikian energia asko eta mantenugai ugari ematen duten elikagaiak sartzea:\n– Nahastu jogurta fruta irabiatuarekin eta gehitu fruitu lehor zatituak.\n– Pureetan behar adina patata eta esne pixka bat oilaskoarekin edo arrain zuriarekin edo arrautzarekin batera sartzea, eta hori plater bakar gisa eskaintzea.\n– Lekale-eltzekariak egitea, barazkiak eta haragi xehatuko albondiga txikiak barne.\nEnergia gutxi ematen duten elikagaiak saihestea.\n– Ez jan entsalada errazak soilik barazkiekin, ezta salda edo zopa argiekin ere -fideo-sorta bakarra-. Lehen plater horiek asko asetzen dute, eta bigarren platerak (haragia, arraina, etab.) baztertzea eragin dezakete; elikagai horiek, proteinak eta beste mantenugai batzuk dituztenez, egokiagoak dira elikadura-egoera hobetzeko, jateko gogorik eza eta malnutrizioa gertatuz gero.\n– Zenbait edariren ordez, hala nola infusioen ordez, elikagai gehiago ematen duten beste batzuk erabiltzea, hala nola, esne-irabiakiak edo fruta- edo zuku-irabiakiak jogurtarekin.\nPlaterak eta edariak aberastea\n– Plater eta edarien kaloriak eta mantenugaiak gehitzea, gehituz\nesne-hautsa, esne-gaina edo esne-krema, gazta urtua, arrautza, etab.\nGosea hobetzeko irtenbideak\nGoserik ezari aurre egiteko asetasun goiztiarra saihestea komeni dela ere hartu behar da kontuan.\n– Zuntz askoko elikagaiak murriztea, asetzeko ahalmen handia dutelako.\n– Otordu nagusietan likido gutxiago edatea mugatzea, horrelakorik gerta ez dadin.\nbete urdaila jaten amaitu aurretik.\n– Jan baino 30-60 minutu lehenago edo ondoren edan.\n– Saihestu elikagai oso beroak.\n– Hobeto toleratzen diren, elikagaien aroma areagotzen duten eta gutxiago asetzen duten elikagai epelak aukeratzea.\n– Dieta ahalik eta gehien aldatu: egosketak, zaporeak eta testurak, halakorik bada kontuan hartuta.\nmastekatzeko, irensteko eta abarrerako orduan adineko pertsonak dituen mugak.\natseginago eta atseginago egitea.\nErregulartasunez ibiltzeak edo ariketa arinak egiteak ere gosea suspertzen laguntzen du.\nBeharrezkoa da osagarri dietetikoak erabiltzea?\nKasu bakoitzaren arabera, osasun arloko profesionalek baloratu beharko dute ea dietarekin bakarrik nahikoa den edo, aitzitik, osagarri dietetikoak aginduz, mantenugai gehiago behar diren.\n– Gosaltzeko: Plum cake mahaspasekin\n– Bazkaltzeko: Frapé sagar-kopa merenge gozatuarekin\n– Bazkaltzeko: Garbantzu- eta arroz-entsalada txanpinoiekin eta gari-zainzuriekin\n– Askaria: Fruta-aukera jogurtarekin eta muesliarekin\n– Afaltzeko: Izokina baratxuriekin ozpin baltsamikoarekin\ninapetencia-eu malnutrición-eu nutrientes-eu pérdida de apetito-eu platos-eu


Zitosoleko lipido-tanten sorrera eta erabilera - Zientzia Kaiera\nHiart Navarro-Imaz, Lino Arisqueta, Yuri Rueda, Olatz Fresnedo\nZitosoleko lipido-tantak (lipido-gorputz edo adiposoma ere deituak) ia zelula guztietan agertzen diren egitura azpizelularrak dira.\nIrudia: Beti horrela izan ez bada ere, gaur egun, lipido-tantak benetako organulutzat hartzen dira.\nKlasikoki lipido-biltegi inerteak kontsideratu dira, azterketa klasikoak lipidoen metaketan espezializatutako ehunetan (hala nola ehun adiposoan) egin izan baitira, eta horregatik lipidoen metaketarako eta mobilizaziorako barrunbe zelulartzat hartu dira betidanik. Gaur egun, lipido-tanten konplexutasunagatik eta metabolismoan eta beste fenomeno zelularretan duten partaidetzagatik, benetako organulutzat hartzen dira.\nLipido-tanten egituran bi eremu bereiz daitezke: gune anhidroa eta gainazal anfipatikoa. Gunean triazilglizerolak eta kolesteril esterrak bezalako lipido neutroak eta hidrofobikoak dira nagusi. Azala mintzetako lipidozko geruza bakun batez eta horri loturiko proteinez osatuta dago. Proteina horien kopurua eta konposaketa oso aldakorra da ehun motaren eta egoera fisiologikoaren arabera.\nLipido-tantak erretikulu endoplasmatikoan sortzen dira. Bertan daude kokatuta lipido neutroak sintetizatzen dituzten entzima nagusiak: diazilglizerol aziltransferasa (triazilglizerolen biosintesiko azken urratsa katalizatzen duena) eta azil-A koentzima:kolesterol aziltransferasa (kolesteril esterren ekoizlea). Entzima horien produktuak bigeruzaren erdiko aldean (gune anhidroan) metatzen dira konkor bat sortuz. Sortzen ari den lipido-tanta zitosolerantz kimatu behar da; prozesu horretan proteina laguntzaileek hartzen dute parte, erretikulu endoplasmatikoaren hemimintz zitosolikoaren okerdura egokia (konbexutasuna) bermatuz.\nErretikulu endoplasmatikotik askatu ondoren, beren bizitzan zehar hazkuntza, lipidoen eta proteinen transferentzia, fusio prozesuak, beste organuluekin elkarrekintza espezifikoak, eta abar erakusten dituzte. Gaur egungo lipido-tanten biologiaren inguruko ikerkuntza garrantzitsu asko organulu horren proteinen konposaketari eta horien trafikoari buruzkoak dira.\nLipido-tantetako proteina ezagunenen artean perilipinak (PLIN) ditugu, 5 kidek osatzen duten familia. PLIN1 eta PLIN2 konstitutiboak dira, beti agertzen dira lipido-tantei lotuta; PLIN3, 4 eta 5 aldiz fakultatiboak dira, zelularen egoeraren arabera zitosolaren eta lipido-tanten artean lekualdatzen dira. Perilipinek lipido-tantetan gordetako lipidoen hidrolisia erregulatzen dute, azilglizerol lipasa ezberdinen jardueraren gain eraginez. Horretaz gain lipido-tanten sormenean hartzen dute parte, eta baita lipido-tanten arteko lipido-transferentzian ere.\nLipido-tantek gordetzen dituzten lipidoak erregai zein beste molekula batzuen aitzindari gisa erabiliak izan daitezen, lipolisi eta lipofagia prozesuen bidez modu erregulatuan askatzen dituzte. Erregaien hornikuntzaz eta horien erabilpenaren erregulazioaz gain, beste funtzio asko betetzen dituztela frogatu da.\nLipido-tanten proteomaren analisi ugari egin dira organismo eta zelula mota ezberdinetan. Analisi horiek aurkitu dute, lipidoen kudeaketarako beharrezkoak diren proteinez gain, oso prozesu ezberdinetan parte hartzen duten proteinak ere dituztela, hala nola zitosolekoak, nukleokoak, erretikulu endoplasmatikokoak edo mitokondriokoak. Gaizki tolestutako proteinen behin-behineko biltegi izan daitezke, gene adierazpenaren modulazioan eta proteinen degradazio prozesuetan parte hartzen dute eta ziklo zelularrean histonen biltegi modura joka dezaket. Lipido-tantek prozesu patologikoetan ere hartzen dute parte; besteak beste, birus batzuen erreplikazioan ezinbestekoak dira, birusaren osagaien mihiztaduran lagunduz. Hori da, adibidez, C hepatitisaren birusaren kasua.\nArtikuluaren izena: Zitosoleko lipido-tanten sorrera eta erabilera.\nLaburpena: Lipido-tantak klasikoki lipido-biltegi inertetzat hartu badira ere, gaur egun benetako organulutzat hartzen dira, beren konplexutasunagatik eta metabolismoan eta zelulen beste fenomenoetan dituzten zereginengatik. Erretikulu endoplasmatikoan sortu eta bertatik askatu ondoren, beren bizitzan zehar hazi egiten dira, lipidoen eta proteinen transferentzia egiten dute, fusio prozesuetan hartzen dute parte eta elkarrekintza espezifikoak izaten dituzte beste organuluekin. Gordetzen dituzten lipidoak erregai zein beste molekula batzuen aitzindari gisa erabiltzen dira, eta horretarako lipolisi eta lipofagia prozesuen bidez askatzen dituzte modu erregulatuan. Lan honetan laburki aztertzen dira prozesu horiek eta lipido-tantek betetzen dituzten funtzio ezkanonikoak.\nEgileak: Hiart Navarro-Imaz, Lino Arisqueta, Yuri Rueda, Olatz Fresnedo\nEgileez: Hiart Navarro-Imaz, Yuri Rueda eta Olatz Fresnedo UPV/EHUko Fisiologia Sailekoak dira eta Lino Arisqueta Universidad Inernacional del Ecuadoreko Escuela de Medicinakoa.\nArgitalpen-data: 2018/03/15 · Atala: Argitalpenak, Dibulgazioa


Naiara Arrizabalaga: “Matematika askotan pentsatzen ez duzun lekuetan ere badago” – UEU365\nBigarrenez antolatu dira Matematikari euskaldunen topaketak UEUren Udako Ikastaroen barruan; elkarren berri izan, esperientziak partekatu eta euren artean sarea antolatzen jarraitzeko helburuarekin. Matematikari euskaldunak asko direla jakitun eta oso arlo desberdinetan ari direla lanean. Naiara Arrizabalaga ibili da antolaketa lanetan Elisabete Alberdirekin batera.\nMatematikari euskaldunen topaketa beharrizan batetik sortutakoa dela esan genezake? Elkarren berri izateko?\nBatez ere horretarako izan da. Normalean zure lana erakusteko kongresu espezializatuetara zoaz. Askotan ez dakizu alboko bulegoan dagoenak zertan lan egiten duen. Gaia apur bat desberdina bada, ez zoaz bere kongresuetara, ez duzu entzuten. Topaketa sortu zen inguruan ditugun matematikariak zertan lan egiten duten jakiteko asmoarekin. Asmo printzipala hori da. Baita ere ez dagoelako euskaraz era honetako topaketarik ez kongresurik. Aukera polita da noizean behin kontatu ahal izatea euskaraz zuk egiten duzuna.\nKanpotik ikusita badirudi matematika gauza bakarra dela, baina elkar ulertzea ez da dirudien bezain erreza.\nBai bai. Zailtasunak ditugu. Nahiz eta askotan pentsatu gaia hurbilekoa dela kostatu egiten da. Eta arlo desberdinetan sartzen bazara… Multzo handi bi daude. Matematika teorikoak eta aplikatuak. Gauza oso desberdinak egiten dira. Eta multzo berean ere oso arlo desberdinak daude. Aljebra, geometria, analisia… Batak bestea ulertzeko ere… Oso espezializatua bada kongresua, lehenik eta behin ez zoaz, eta ziurrenik ez duzu ulertuko. Beraz, gure helburua zerbait orokorra egitea izan da. Jakinda publikoa bai matematikaria dela, euskalduna, baina ez dela zertan arlo horretakoa izan.\nKomunikazio asko izango dira gaur eta oso gai desberdinak landuko dira.\nBai matematika teorikoko hitzaldi batzuk izango dira, batez ere analisiak izango dira aurten. Nahiz eta lehenengo edizioan aljebrakoak-eta ere egon ziren. Eta gero aplikatukoak, bai optimizazioaren ingurukoak, estatistikaren inguruko asko, ospitaletan-eta lanean dagoen jendea dator, zenbakizko matematikak izango dira…\nMatematika azken batean ia edozertarako erabili daiteke.\nGaur egun uste dut benetan oinarrizko gauza bat dela. Orandik kostatu egiten da jendea konbentzitzea benetan beharrezkoa dela baina edozein berrikuntzarako, aurrerakuntzarako matematikak egon behar du. Hala ere, nik uste dut gero eta gehiago hasi dela jendea ikusten beharrezkoa dela. Gero eta enpresa gehiagok eskatzen dituzte matematikariak, baita ospitaletan ere. Jendea hasi da ikusten matematika erabilgarria dela medikuntzan ere. Apurka apurka hasi da, baina oraindik badago lana egiteko.\nPapiroflexia tailerrik ere ez duzue faltako gaur.\nIkusiko dugu gaur tailerrean zein den matematika eta papiroflexiaren arteko erlazioa. Oso gai desberdinetan aurkitu ditzakezu harremanak. Oraingo honetan papiroflexiarekin. Jolastu egingo dugu eta nik uste ikasiko dugula matematika askotan pentsatzen ez duzun lekuetan ere badagoela eta gainera ondo pasatuko dugula jolasten.\nGaurko topaketatik zer atera nahi duzue?\nAlde batetik jakin zertan ari garen lanean. Bai gure artean elkar ezagutzeko eta baita jendeari erakusteko ere Euskal Herrian matematikak egiten direla, benetan zerbaitetako balio dutela… Gauza teorikoak ere badaude, euren balioa dutenak, baina ez dutenak mementoko aplikaziorik. Badaude hala ere beste gauza aplikatu asko hitzaldietan ikusiko dugun moduan. Badirela enpresak aplikatzen dituztenak, balio dutenak dirua aurrezteko, edo adibidez Carlos Gorriak hitzaldi nagusian azalduko duen moduan, odol-transfusioetan odola denbora asko ez egoteko zelan aurreikusi daitekeen odol hori hobeto kudeatzeko. Badaude aplikazioak benetan erabilgarriak direnak. Jendeari hori erakutsi nahi diogu eta baita ere, matematikak euskaraz ere egin daitezkeela. Euskaraz bizi gaitezkeela eta euskaraz lan egin dezakegula.\nEuskal Herrian zein da matematikarien egoera. Zein mailatan dago?\nEuskal Herrian nik uste dut matematikaren maila altua dela. Konparatu daiteke Madril edo Bartzelonan dagoen mailarekin. Badaude talde indartsuak, maila internazionala dutenak, egiten den ikerkuntza orokorrean top mailakoa da. Euskal Herrian nahiko ondo gaude Madril eta Bartzelonarekin konparatuta, adibidez. Zer hobetua ere badagoen arren. Ez gaude atzean. Egia da begiratzen baduzu Frantziara, Frantziak matematiken arloan historia luzea duela. Urte asko daramatzate matematikari garrantzia handia ematen.\nGarrantziarena aipatu duzu. Komunikabideetatik, erakundeetatik, babesik badago? Dibulgazioan zein lan egiten da?\nSaiatzen ari dira gero eta gehiago. Hobetzen doa egoera. Alde horretatik nahiko baikorra naiz, baina oraindik badago lana egiteko. Ohikoena oraindik ere “Matematika ze txarto!” entzutea da. Alde hori badago, baina badago jendea gustatzen zaiona, ulertzen duena eta gero eta garrantzia gehiago ematen diona. Goazen bada horretan zentratzera.


M. A. Pardo/ Barakaldo 2021-04-24\tEl festival ha realizado seis pases teatrales en media docena de centros educativos de la localidad\nMiguel A. Pardo / Barakaldo\t2021-04-19\tEl edificio acabó colapsando, pero no hubo que lamentar daños personales\nLa población elige los proyectos para mejorar Barakaldo este mes\nMiguel A. Pardo/ Barakaldo 2021-04-17\tEl Consistorio reserva 1,6 millones para ejecutar idear que palíen los efectos de la pandemia\nApirilaren 17tik urriaren 17ra\nIzozkiak saltzeko bost postu instalatuko dira Barakaldon\nDeia.eus\t2021-04-16\tBARAKALDO. Apirilaren 17tik, larunbata, urriaren 17ra, igandea, Barakaldoko kaleetan izozkia saltzeko bost postu jartzea onartu du Garapen Jasangarria eta Ingurune Naturala Arloko zinegotzi Alba Delgadok. Nobedade gisa, beste produktu batzuk, hala nola, txurro-salmenta, foodtruckak\nArreta bikoiztuko dute\nBarakaldok herritarrei arreta emateko puntu berri bat prestatu du\nDeia.eus\t2021-04-13\tBARAKALDO. Barakaldoko Udalak herritarrei bideratutako aurrez aurreko arreta bikoiztuko du, Clara Campoamor Zentroan zabaldu berri den postu berriari esker. Gaur goizean, apirilak 13, Alkatetza, Gobernu irekia, Turismoa eta Berrikuntza Arloko zinegotzi Gorka Zubiaurrek egoitza berriaren auzkezpena\nDeia.eus\t2021-04-12\tBARAKALDO. Karmele Martínez argazkilari barakaldarrak 'Tximeletak-Mariposas' izeneko bere lan berria erakutsiko du Ramón Rubial Lorategi Botanikoko Natur Gelan. Erakusketa ikusgai dago jada, eta apirilaren 30era arten egongo da zabalik. Espezie mota ugari ikusi ahal izango da\nBarakaldo abre la inscripción para las colonias urbanas de verano\nEUROPA PRESSS / Barakaldo\t2021-04-12 Se han habilitado 700 plazas para niños nacidos entre 2009 y 2018\nEuskarazko mikrokontakizunen lehiaketa jarriko du martxan Barakaldok\nDeia.eus\t2021-04-11\tBARAKALDO. Hemen da Barakaldoko Udalak abiarazitako euskarazko mikrokontakizunen lehiaketaren edizio berri bat. Udalak udalerrian euskararen erabilera sustatzeko helburua dauka ekimen honekin. Honakoa lehiaketa honen seigarren edizioa izango da. Parte hartu nahi dutenek 689354600\nBarakaldo, pionero en Europa en instalar la 'app' Tramitaf@acil\nMiguel A. Pardo/ Barakaldo 2021-04-10\tEs un asistente que facilita los trámites 'on line' con las administraciones\nDeia.eus\t2021-04-10\tBARAKALDO. Gutxi falta da uda heltzeko, eta horrekin batera, udalekuak itzuliko dira. Hala, Barakaldoko Udalak datorren astean irekiko du hiri-udalekuetarako izen ematea, eta apirilaren 30era arte egongo da zabalik. Koronabirusaren pandemiak eragindako egoera dela eta, aurten telematikoki egin\nRetenciones en la A-8 por un accidente de dos camiones en Barakaldo\nDEIA/BILBAO\t2021-04-08\tUna persona ha resultado herida en el choque\nNiños hallan más restos humanos en la playa de Arrigunaga\nEFE / Arrigunaga\t2021-04-01\tEn principio están relacionados con el homicidio de un hombre en Barakaldo\nBarakaldo da luz verde a las cuentas de este año\nMiguel A. Pardo/ Barakaldo 2021-04-01\tEl 35% del presupuesto irá destinado a cuestiones sociales Las cuentas son de 114 millones\nEl jarrillero Iñigo Gómez muestra en YouTube su cambio físico en seis meses\nMiguel A. Pardo / Portugalete\t2021-03-29\tEnseñará en seis vídeos los progresos en su primer medio año haciendo crossfit\nBarakaldok 'Greenpower Iberia-Bridgestone' zirkuitua hartuko du\nDeia.eus\t2021-03-29\tBARAKALDO. Datorren igandean, apirilak 4, Barakaldok ' Greenpower Iberia-Bridgestone' nazioarteko zirkuitua jasoko du. Proba honek arrakasta handia izan du martxoan Bilbon, eta orain Barakaldora helduko da azkenik. 'Greenpower Iberia-Bridgestone' zirkuitua automobil-lasterketa multzo bat\nComienza la creación de un espacio cubierto en Retuerto\nMiguel A. Pardo / Barakaldo\t2021-03-22\tEl Ayuntamiento invertirá 300.000 euros en techar una superficie de 300 metros cuadrados\nExhibe un "cuerpo 10'' este verano\nItziar Acereda\t2021-03-22\tPara lucir una silueta impecable, Teringel Belleza ofrece un tratamiento sin agujas ni bisturí que se adapta a las necesidades de cada persona\nDetenido por dos robos con violencia en Barakaldo\nEFE / Bilbao\t2021-03-19\tEl arrestado, un joven de 20 años, cuenta con numerosos antecedentes policiales por hechos similares


Kaltzio karbonato prezipitatua PCC - CALCINOR\nKaltzio karbonato prezipitatua (PCC) Calcinorrek ekoizten duen produkturik konplexuena da, kontrol bereziak eta ezagutza sakona eskatzen baititu.\nCales de Llierca da aitzindaria kaltzio karbonato prezipitatu (PCC) estalduradunaren eta estaldura gabearen ekoizpenean.\nKaltzio karbonato prezipitatua (PCC) da ekoizten dugun produkturik konplexuena, kontrol bereziak egitea eta prezipitazioaren erreakzioan eta ondorengo tratamenduetan zerikusia duten parametroak ondo ezagutzea eskatzen baitu.\nAipatutako parametroak aldatuz zehaztasun handiz hautatzen ditugu CALPREC® markako gure kaltzio karbonato prezipitatuen (PCC) ezaugarriak, formulazio eta aplikazio bakoitzean erabiltzeko espezifikoak.\nKaltzio karbonato prezipitatuak (PCC) abantaila bat du kaltzio karbonato naturalekin (GCC) alderatuta: partikulak kristal-forma espezifiko eta askoz ere txikiagoekin sintetizatzeko aukera, eta, aldi berean, banaketa granulometriko askoz ere estuagoak eta definituagoak egitekoa.\nEzaugarri bereizgarri horiek zerikusi oso estua dute produktu espezifiko bakoitzaren formulazioari ematen zaizkion propietate fisikoekin. Esate baterako, CALPREC PA® produktuaren mikroegitura eta banaketa granulometriko bereziak opakotasuna eta zuritasuna ematen ditu, biak ere garrantzizko ezaugarriak hainbat aplikaziotan, besteak beste, pinturetan eta paperean. CALPREC PR® produktuak, berriz, partikula-mota jakin bat du, funtsezkoa zigilatzaileen portaera erreologikoarentzat.\nKaltzio karbonato prezipitatua (PCC) eta kaltzio karbonato naturalak (GCC) alderatzen baditugu, alde handiak aurkituko ditugu:\nPartikula txikiagoak eta uniformeagoak ditugu.\nPCCk banaketa granulometriko estuagoak eta egonkorragoak ditu.\nUrradura gutxiago eragiten du.\nAzalera espezifiko handiagoak lortzen ditugu prezipitatuan.\nPurutasun kimiko handiagoa ziurtatzen dugu.\nEta hortaz gainera, kaltzio karbonato prezipitatuaren (PCC) abantaila handi bat aplikazio bakoitzera egokitutako propietate fisikoak ematen dituzten kristal-forma ezberdinak izateko aukera da. Esate baterako, kaltzio karbonato prezipitatuaren (PCC) opakotasuna eta zuritasuna garrantzizko ezaugarriak dira hainbat aplikaziotan (pinturetan eta paperean), eta beste batzuetan, berriz, portaera erreologikoa da funtsezkoa (zigilatzaileetan). Kaltzio karbonato prezipitatu (PCC) mota ezberdinak, beraz, ezberdinak dira euren artean, eta bezeroekin lankidetza estuan zehaztu behar dira, hortaz, sektore bakoitzerako erabilerak eta berezitasunak.\nCalcinor ofrece principalmente tres tipos de Carbonatos Cálcicos Precipitados (PCC):\nCALPREC PA® kaltzio karbonato prezipitatu (PCC) estaldura gabea\nCALPREC PR® kaltzio karbonato prezipitatu (PCC) estalduraduna.\nCALPREC PR-B® kaltzio karbonato prezipitatu (PCC) estalduraduna.\nKaltzio karbonato prezipitatuari buruzko informazio gehiago nahi izanez gero, gure www.calesdellierca.com web gunea kontsulta dezakezu.\nEzagutu kaltzio oxido basea duten gure produktu esklusiboak Kaltzio karbonato prezipitatua PCC eta horien aplikazio zehatzak\nCALPREC® markapean kalitate gorena egiztatuta duten eta sektore anitzeko formulazio kimikoetan erabiltzen diren kaltzio karbonato prezipitatu ezberdinak biltzen dira.\nAplikazio-sektoreak: Kaltzio karbonato prezipitatua PCC\nCalcinor, euroMinerals enpresarekin elkartu da berriki. Era horretan, handitu egin dugu gure bezeroei eskaintzen diegun produktu-sorta.


Euskal kantu ondarearen transmisioa. :: ikasi :: Udako Euskal Unibertsitatea\nEuskal kantu ondarearen transmisioa.\nUdako Ikastaroak :: Musika, Antropologia, Etnologia\nOrdutegia: Ostirala. 9:00-13:00 / 14:00-16:00\nKantatzen duen herria da Euskal Herria, eta bere ondarea zabala eta aberatsa da. Kantua gure kulturaren parte handia da. Euskal kantagintzaren transmisioan etena eman da eta ematen ari da Euskal Herri osoan zehar. Hori dela eta, transmisioa indartu eta irakasleen formakuntza bultzatu behar dira, kantuen transmisioa hezkuntzan zein aisialdien arloan lantzeko.\nTailer honen bitartez, hainbat baliabide eman nahi dizkizuegu, zuek ere euskal kantuak transmititzeko gai izan zaitezten. Zer erakutsi, nola, non aurkitu kantuak, zer irizpideen arabera?... galdera guzti horiei erantzuten saiatuko gara.\nBaina tailer honek praktikoa izan nahi du, eginez ikasten baita. Beraz funtsean, teoria gutxi eta kantu anitz ikasiko ditugu!\nMattin Sorzabalbere Arruabarrena\nMusikari profesionala eta musika irakaslea.\nHendaiako Herriko Etxeko Euskara teknikaria eta kantaria, lan arloan zein lanetik kanpo euskal kantu tailerrak animatu dituena publiko ezberdinekin (haur eta helduak, euskaldun zein erdaldunak).\nEuskal kantagintza eta bere historia ezagutzea.\nEuskal kantu tailer bat prestatu eta eskaintzeko baliabideak ematea.\nGure ondareko hainbat kantu bazterrezin ikastea.\nZer da euskal kantu ondarea?\nEuskal kantagintzaren historia laburra\nTailer baten prestatzeko irizpideak eta baliabideak\nAhotsa eta arnasketa lantzeko ariketa sinple batzuk\nEuskal errepertorioko hainbat kantu ikasi\nTailerrak oso partizipatiboa eta praktikoa izan nahi du. Ikasleen perfil eta beharretatik abiatuz, lehen parte teorikoan, euskal kantuak transmititzeko hainbat baliabide ikusiko ditugu, eta bigarren partean, kantuz arituko gara, musikaz lagundurik, euskal errepertorio herrikoia elkarrekin lantzeko eta hobeki ezagutzeko. Helburua taldeka kantatzea da, ez dugu ahots teknika landuko, baina ariketa sinple batzuk erakutsiko ditugu halere.\nHaur eta gazteekin ari diren irakasle, hezitzaile eta animatzaileak, elkarteetako kideak, musikariak, kantuzaleak...\nUdako Ikastaroak, UI48, ikastaroa, ondarea, euskal musika, ahozkotasuna